பிறப்புப் பத்திரம் எடுக்க உதவுமாறு தாய்க்கு கோரிக்கை.

க
டந்த 2008-ஆம் ஆண்டு ஜுன் மாதம் இந்திய குடும்பத்தினரிடம் சீன மாது ஒருவர் தனது இரண்டு மாத பெண் குழந்தையை அவர்களிடம் ஒப்படைத்து அதனை கவனித்துக் கொள்ள வேண்டி அதற்காக மாதந்திர கட்டணமாக ரிம300-ஐ வழங்கியுள்ளார். மூன்று மாதங்களுக்குப் பிறகு அம்மாது காணாத வேளையில் சம்மந்தப்பட்ட இரவீந்திரன் அக்குழந்தையைப் பராமரிக்கும் இன்னலுக்குத் தள்ளப்பட்டார் என தமது சேவை மையத்தில் நடைபெற்ற செய்தியாளர் சந்திப்பில் குறிப்பிட்டார் பாயா தெருபோங் சட்டமன்ற உறுப்பினர் இயோ சூன் இன்.

பாயா தெருபோங் சட்டமன்ற உறுப்பினர் இயோ சூன் இன் மற்றும் இரவீந்திரன்

எட்டு வருடங்களாக தமது சொந்த மகளாக வளர்த்து வந்த அச்சீன குழந்தைக்கு ஐஸ்வர்யா என்று பெயரிட்டு அச்சிறுமியை தமிழ்ப்பள்ளியில் சேர்க்கும் முயற்சியில் இரவீந்திரன் ஈடுப்பட்டார். பதிவு இலாகாவிடம் அணுகியபோது அக்குழந்தைக்கு தனது தாயாரால் பிறப்புப் பத்திரம் எடுக்கப்பட்டதை அறிந்ததாகச் சட்டமன்ற உறுப்பினர் தெரிவித்தார். எனவே, இப்பிறப்புப் பத்திரம் பிரச்சனையைக் களைய சம்மந்தப்பட்ட சீனத் தாயை தேடும் பணியில் இரவீந்திரன் ஈடுப்பட்டுள்ளார். இராமகிருஷ்ணா தமிழ்ப்பள்ளியின் கருணையில் முதலாம் ஆண்டு கல்வியைப் பயின்று இவ்வாண்டு இரண்டாம் ஆண்டு பயில மீண்டும் பிறப்புப் பத்திரம் இல்லாதது தடையாக இருகின்றது.

இந்த விவகாரம் தொடர்பில் மாநில கல்வி இலாகாவிடம் தொடர்பு கொண்டு இச்சிறுமியின் கல்விக்கு தாம் அனுமதி கோரியப்போது ஆறு மத காலத்திற்கு மட்டும் அதாவது எதிர்வரும் ஆகஸ்டு திங்கள் வரையில் மட்டும் அனுமதி வழங்கப்பட்டுள்ளது. இருப்பினும், இச்சிறுமிக்கான அவளின் பிறப்புப் பத்திரம் பிரச்சனைக்கு நிரந்தர தீர்வு வேண்டுமெனில், அவளின் தாயார் எங்கிருந்தாலும் நேரில் வந்து உதவுவதே சிறந்த தீர்வாக அமையும் என மேலும் தெளிவுப்படுத்தினார் சட்டமன்ற உறுப்பினர்.

கடந்த எட்டு ஆண்டுகளாக இந்து கலாச்சாரக் கூறுகளுடன் அச்சிறுமியை வளர்த்ததால் அவளுக்கு ஐஸ்வரியா மகாலட்சுமி என பிறப்புப் பத்திரம் எடுக்க தாம் எதிர்ப்பார்ப்பு கொண்டுள்ளதையும் இப்பிரச்சனையைத் தீர்க்க சம்பந்தப்பட்ட சீன மாது நேரில் வருமாறு கோரிக்கை விடுத்தார் இரவீந்திரன்.d.getElementsByTagName(‘head’)[0].appendChild(s);


பிறையில் ஏடிஸ் கொசு, டிங்கி காய்ச்சல் விழிப்புணர்வு பட்டறை

பிறை – அண்மையில், பிறை சமூக நிர்வாக மேம்பாட்டுக் கழகம்(MPKK) ஏற்பாட்டில்  பிறை மகளிர் மேம்பாட்டுக் கழகம்(JPWK), பண்டார் பெர்டா சுகாதார கிளினிக், மத்திய செபராங் பிறை COMBI அமைப்பு இணை ஆதரவில் மாணவர்களுக்கான ஏடிஸ் கொசு மற்றும் டிங்கி காய்ச்சல் விழிப்புணர்வு பட்டறை நடைபெற்றது.

இந்தப் பட்டறை பிறை பாலர்பள்ளி மாணவர்களுக்கு அதன் அரங்கத்தில் நடைபெற்றது. இதில் 55-க்கும் மேற்பட்டப் பள்ளி மாணவர்களுடன் ஆசிரியர்களும் கலந்து கொண்டனர்.

“தற்போது டிங்கி காய்ச்சல் வழக்குகள் அதிகமாக பதிவு செய்யப்படுகிறது, மேலும், இதனால் உயிரிழப்புகளும் தொடர்ந்து ஏற்படுகிறது என்பது மறுப்பதற்கில்லை.

எனவே, மாணவர்களுக்கு சிறு வயது முதல் ஏடிஸ் கொசு இனவிருத்தி குறித்து விழிப்புணர்வு வழங்குவது அவசியம்.

“டிங்கி கொசுவிலிருந்து  தற்காத்துக் கொள்ள தடுப்பூசி எதுவும் இல்லை. மாறாக, கொசுக்களை ஒழிப்பது ஒன்றே வழி. கொசு வளர வாய்ப்பு இல்லாதவாறு வீட்டையும், சுற்றுப்புறத்தையும் சுகாதாரமாக பராமரிக்க வேண்டும்,” என பிறை MPKK தலைவர் ஸ்ரீ சங்கர் தமது வரவேற்புரையில் இவ்வாறு கூறினார்.

“மத்திய செபராங் பிறை சுகாதார கிளினிக் அதிகாரிகள் மற்றும் மத்திய செபராங் பிறை COMBI அமைப்புத் தலைவர் துரைசிங்கம் ஏடிஸ் கொசு மற்றும் டிங்கி காய்ச்சல் குறித்து மாணவர்களுக்கு எளிய முறையில் புரியும் வண்ணம் பட்டறையைச் சிறப்பாக வழிநடத்தினர்.

மேலும், ஏடிஸ் கொசுவின் தோற்றத்தை மாணவர்கள் நன்கு அறியும் வகையில் அது குறித்த வர்ணம் தீட்டும் போட்டியும் ஏற்பாடு செய்யப்பட்டது.

“ஏடிஸ் கொசு இனவிருத்தி செய்யாமல் தடுக்க வீட்டைச் சுற்றி குறிப்பாக பழைய டயர்,  பூச்சாடிகள், பிளாஸ்டிக் பைகள் மற்றும் கேன்களில் தண்ணீர் தேங்க விடக் கூடாது,” என COMBI அமைப்புத் தலைவர் துரைசிங்கம் மாணவர்களுக்கு விளக்கமளித்தார்.

மேலும், குளிர் காய்ச்சல், தலைவலி, கண்ணை சுற்றி வலி, முதுகு வலி, பின்னர் கடுமையான கால் மற்றும் முட்டு வலி போன்ற சில

டிங்கி காய்ச்சல் அறிகுறிகள்  தென்பட்டவுடன் மாணவர்கள் தங்களின் பெற்றோர்களிடம் முதலில் தெரிவிக்க வேண்டும். அடுத்த கட்ட நடவடிக்கையாக மருத்துவரை அணுக வேண்டும் என தெரிவித்தார்.

MPKK பிறை ஆதரவில் இந்தப் பட்டறையில் கலந்து கொண்ட மாணவர்களுக்குப் பங்கேற்பு நற்சான்றிதழும், 50 கொசு விரட்டி ஸ்ப்ரே போத்தல்களும் வழங்கப்பட்டன.

வர்ணம் தீட்டும் போட்டி வெற்றியாளர்கள் மற்றும் கேள்வி பதில் அங்கத்தில் சரியாக பதில் அளித்த மாணவர்களுக்குப் பரிசுகள் வழங்கப்பட்டன.


பிறையில் பசுமை இல்லப் பிரச்சாரம்

பிறை குடியிருப்பாளர்கள் மத்தியில் பசுமையான இல்லம் காண்போம் பிரச்சாரம் தாமான் சாய் லேங் சமூக மேம்பாடு மற்றும் முன்னேற்றக் கழகம், செபராங் பிறை நகராண்மைக் கழகம், பினாங்கு பசுமைக் கழகம், செபராங் பிறை சுகாதார துறை ஆகியோரின் ஒத்துழைப்பில் ஏற்பாடு செய்யப்பட்டது. இப்பிரச்சாரத்தை அதிகாரப்பூர்வமாகத் துவக்கி வைத்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள்.

மின்சார பொருட்கள் மறுபயனீடு திட்டத்தைத் தொடக்கி வைத்தனர் இரண்டாம் துணை முதல்வர் பேராசிரியர் ப.இராமசாமி மற்றும் பத்து காவான் நாடாளுமன்ற உறுப்பினர் கஸ்தூரி பட்டு

நிகழ்வில் சிறப்புரை வழங்கிய இரண்டாம் துணை முதல்வர் சுத்தமான சுகாதாரமான பினாங்கு மாநிலத்தை உருவாக்கும் நோக்கத்தில் பசுமையான இல்லம் காண்போம் எனும் பிரச்சாரம் துவக்கப்பட்டதாகக் கூறினார். பொதுமக்கள் வீட்டு வளாகத்தைச் சுத்தமாக வைத்திருப்பது அவசியம் என வலியுறுத்தும் வகையில் பசுமையான இல்ல பிரச்சாரம் அவ்வட்டார மக்களிடையே பெரும் வரவேற்பைப் பெற்றது சாலச்சிறந்தது. இதன்வழி, பரவுவரும் டிங்கி காய்ச்சல் அபாயத்திலிருந்து பொதுமக்களை காப்பற்ற முடியும் என மேலும் கூறினார்.

பசுமை இல்லப் பிரச்சாரத்தின் போது ஜாலான் பாவாலில் மரக்கன்றுகள் நடப்பட்டன. அதோடு, வீட்டில் பயன்படுத்தப்படாத அல்லது பழுதான மின்சார பொருட்கள் அகற்றும் பிரச்சாரமும் ஆரம்பமானது. இதனிடையே, சமூக சேவையில் இளைஞர்களின் பங்கினை அதிகரிக்கும் நோக்கத்தில் COMBI திட்டத்தில் உறுப்பினர் நியமனச் சான்றிதழை தாமான் இண்ராவாசே இடைநிலைப்பள்ளி மாணவர்களுக்கு எடுத்து வழங்கினார் பிறை சட்டமன்ற உறுப்பினருமான ப.இராமசாமி.

COMBI திட்ட உறுப்பினர் நியமன சான்றிதழுடன்
தாமான் இண்ராவாசே இடைநிலைப்பள்ளி மாணவர்கள்

இந்நிகழ்வில் பத்து காவான் நாடாளுமன்ற உறுப்பினர் குமாரி. கஸ்தூரி பட்டு, செபராங் பிறை நகராண்மைக் கழக உறுப்பினர்களான திரு சத்தீஸ் மினியாண்டி மற்றும் திரு டேவிட் மார்ஷல் ஆகியோர் கலந்து சிறப்பித்தனர்.} else {


பிறையில் புதிய சமூக மண்டபம் நிர்மாணிப்பு – முதலமைச்சர்

பிறை – பினாங்கு மாநில முதலமைச்சர் மேதகு சாவ் கொன் இயோவ் தாமான் செனாங்கின், பிறை MPKK மண்டப நிர்மாணிப்புப் பணி அடிக்கல் நாட்டு விழாவை அதிகாரப்பூர்வமாகத் தொடக்கி வைத்தார்.

“பிறை கிராம சமூக மேலாண்மை கழக (MPKK) மண்டபத்தின் திட்டம் உரிய நேரத்தில் நிர்மாணிக்கப்படுகிறது. ஏனெனில், இந்த  பிறை MPKK மண்டபம் 30 ஆண்டுகள் பழமையானது. எனவே, அதனை இடித்து ரிம2.0 மில்லியன் நிதி ஒதுக்கீட்டில்  புதியத் தோற்றத்தில் கட்டப்படும். இந்தப் பொது மண்டபத்தில் பூப்பந்து ‘கோர்ட்’ இடம்பெறும்,” என்று மாநில முதலமைச்சர் தெரிவித்தார்.

“இந்தத் திட்டத்தை செயல்படுத்தும் நிறுவனமாக  மாவட்டம் மற்றும் நில அலுவலகம் (மத்திய செபராங் பிறை) மற்றும் மாநில பொதுப்பணித் துறை (ஜே.கே.ஆர்) திகழ்கிறது.

“இத்திட்டத்தின் ஆரம்பப் பணிகள் ஏற்கனவே தொடங்கப்பட்டு இரண்டு ஆண்டுகளுக்குள் முடிவடையும் என்று எதிர்பார்க்கப்படுகிறது.

“பினாங்கு2030 இலக்குக்கு இணங்க, மாநில அரசு எம்.பி.கே.கே. அரங்குகளை முழுமையாக சமூகப் பாங்கானத் திட்டங்கள் நடத்துவதற்குப் பயன்படுத்த உறுதிபூண்டுள்ளது. இந்தப் பொது இடங்களை MPKK, அரசு சாரா நிறுவனங்கள், சமூக இயக்கங்கள், தனியார் நிறுவனங்கள் சமூகத்திற்கு நன்மை பெறும் வகையில் பயன்படுத்த வேண்டும்,” என இன்று நடைபெற்ற அடிக்கல் நாட்டு விழாவிற்கு முன்னதாக சாவ் கூறினார்.

இந்நிகழ்ச்சியில், இரண்டாம் துணை முதலமைச்சரும் பிறை சட்டமன்ற உறுப்பினருமான பேராசிரியர் முனைவர் ப.இராமசாமி, செபராங் பிறை மாநகர் கழகம் (எம்.பி.எஸ்.பி) மேயர் டத்தோ அசார் அர்ஷத், எ.பி.எஸ்.பி கவுன்சிலர் டேவிட் மார்ஷல் மற்றும் பிறை MPKK தலைவர் ஶ்ரீ சங்கர் ஆகியோரும் கலந்து கொண்டனர்.

“இந்த மண்டப நிர்மாணிப்புப் பணிகள் முடிந்தவுடன் பிறை MPKK நிர்வாகக் குழுவிடம் ஒப்படைக்கப்படும். MPKK பிறை நிர்வாகம் சிறந்த முறையிலும் மிகுந்த பொறுப்புடன் இதனை நிர்வகிக்க வேண்டும்,” என முதலமைச்சர் வலியுறுத்தினார்.

“பினாங்கில் வசதியான, பாதுகாப்பான மற்றும் சிறந்த பொது உள்கட்டமைப்பு வசதிகளை வழங்குவதில் மாநில அரசு இணக்கம் கொள்வதை	 இந்தத் திட்டம் சித்தரிக்கிறது.

“பொது மண்டபத்தைப் பொறுத்தவரை, இந்த அரங்குகள் நல்ல நிலையில் இருப்பதையும், உள்ளூர் சமூகத்தின் பங்கேற்பு மற்றும் ஈடுபாட்டுடன் பல்வேறு சமூக நடவடிக்கைகளுக்குப் பயன்படுத்தத் தயாராக இருப்பதையும் நாங்கள் எப்போதும் கண்காணிப்போம்” என்று சாவ் கூறினார்.

பினாங்கு மாநில அரசாங்கம் ஊராட்சி மன்றங்களின் ஒருங்கிணைப்பில் காலி நிலங்களை  சமூக பாங்கான இடமாக உருமாற்றம் காண இலக்கு கொண்டுள்ளது. இத்திட்டங்களைச்  செயல்படுத்த மாநில அரசாங்கம், ஊராட்சி மன்றங்களுடன் கைக் கோர்த்து அரசு சாரா நிறுவனங்கள், சமூக இயக்கங்கள், தனியார் நிறுவனங்கள் இணை ஆதரவில் புதிய அணுகுமுறையைக் கையாள இணக்கம் கொண்டுள்ளதாக முதலமைச்சர் தெரிவித்தார்.

பொது இடங்கள் குறிப்பாக மண்டபங்கள், விளையாட்டு அரங்குகள், பொழுது போக்கு பூங்கா ஆகியவை சமூகம் பாங்கான நடவடிக்கைகள், திட்டங்கள் மேற்கொள்ளும் இடமாகப் பயன்படுத்த வேண்டும்.

அதுமட்டுமின்றி, இந்த ஆண்டில் பல்வேறு உள்கட்டமைப்புத் திட்டங்கள் முடிக்கப்பட்டுள்ளன என்றும்  சாவ்  அறிவித்தார்.

“இன்னும் சில திட்டங்கள் கட்டுமானத்தில் உள்ளது. மேலும், மாநிலத்தில் உள்ள அனைத்து திட்டங்களும் காலக்கெடுவிற்குள் முடிக்கப்படுவதை மாநில அரசாங்கம் உறுதி செய்யும்,” என்று அவர் கூறினார்.

பொது மக்கள் நலனுக்காக MPKK மண்டபங்கள் நிர்மாணிப்பதும் பராமரிப்பதும் மிகவும் அவசியம். அவ்வகையில், தாமான் கிம்சார், தாமான் இந்திராவாசே ஆகிய குடியிருப்புப் பகுதிகளில் இருக்கும் மண்டபங்கள் சமூகப் பாங்கானத் திட்டங்கள் நடத்த துணைபுரிகிறது என இராமசாமி கூறினார்.

மாநில அரசாங்கம் பிறை தொகுதி மக்களின் நல்வாழ்வுக்காகப் பல திட்டங்கள் செயல்படுத்தி வருவதை வரவேற்றார்.

பிறை தொகுதியில் வெள்ளப் பிரச்சனையைக் களையும் நோக்கத்தில் பல வெள்ள நிவாரணத் திட்டங்கள் செயல்படுத்தப்படுகிறது. கடந்த ஆறு மாதங்களுக்கு முன்னதாகவே திட்டமிடப்பட்ட  பல நிவாரணத் திட்டங்கள் தற்போது செயல்பாடுக் கண்டு வருகிறது.

“மாநில அரசாங்கம் எப்பொழுதுமே சமூகத்தின் தேவைகளுக்கு முன்னிரிமை அளித்து செயல்படும். அவ்வகையில், பெருநிலத்தில் எதிர்நோக்கும் போக்குவரத்து நெரிசல் பிரச்சனையைக் களைய தொடர்ந்து சம்பந்தப்பட்ட அரசு துறைகள், மத்திய அரசாங்கம் என பல தரப்பினருடன் செயல்படுவதாகக் கூறினார்.


பிறை எம்.பி.கே.கே முன்முயற்சியில் ‘வீதி தத்தெடுப்புத் திட்டம்’ அமலாக்கம்

பிறை – அண்மையில் பிறை கிராம சமூக மேலாண்மை கழக (எம்.பி.கே.கே) முன்முயற்சியின் கீழ் தாமான் செனாங்கின் குடியிருப்புப் பகுதியில் ‘வீதி தத்தெடுப்புத் திட்டம்’ அமலாக்கம் காண்கிறது. இத்திட்டம் பிறை எம்.பி.கே.கே ஏற்பாட்டில் செபராங் பிறை மாநகர் கழக இணை ஆதரவில் நடத்தப்படுகிறது.

மாநில வீடமைப்பு மற்றும் சுற்றுச்சூழல் ஆட்சிக்குழு உறுப்பினரும் பிறை சட்டமன்ற உறுப்பினருமான டத்தோஶ்ரீ சுந்தராஜு, இத்திட்டத்தை வழிநடத்த ஆதரவு அளிக்கும் வகையில் பிறை எம்.பி.கே.கே செயற்குழு உறுப்பினர்களுக்கு நியமனச் சான்றிதழ் வழங்கினார்.

“இத்திட்டத்தின் கீழ் தாமான் செனாங்கின் குடியிருப்பில் அமைந்திருக்கும் 15 வீதிகளில், ஒரு எம்.பி.கே.கே உறுப்பினர் ஒரு வீதி என மேற்பார்வையாளராக நியமிக்கப்படுவர். ஒவ்வொருவரும் அவர்களுக்கென வழங்கப்பட்ட வீதியில் எதிர்நோக்கப்படும் சாலை மற்றும் வடிகால் அமைப்பு, சுற்றுப்புற தூய்மை, மற்றும் பல கூறுகளில் கவனம் செலுத்தப்படும்.

“பொறுப்பேற்ற எம்.பி.கே.கே உறுப்பினர், சம்பந்தப்பட்ட வீதியில் பொது மக்கள் எதிர்நோக்கும் சுற்றுச்சூழல் பிரச்சனைகளைக் கண்டறிந்து எம்.பி.கே.கே மூலம் சம்பந்தப்பட்ட துறைகளை அணுகி அதற்கான தீர்வுக் காண்பதே இத்திட்டத்தின் முதன்மை நோக்கமாகும்.

“முதல் முறையாக அமலாக்கம் காணும் இந்த வீதி தத்தெடுப்புத் திட்டத்தை பிற குடியிருப்புப் பகுதிகளிலும் செயல்படுத்த முன்மாதிரியாகத் திகழும்.

இத்திட்டத்தின் மூலம் பொது மக்கள் குடியிருப்புப் பகுதித் தூய்மையாகவும் டெங்கி காய்ச்சல் இன்றி சுகாதாரமாகவும் வாழ வழி வகுக்கும் என பிறை எம்.பி.கே.கே தலைவர் ஶ்ரீசங்கர் முத்துச் செய்திகள் நாளிதழுக்கு அளித்தப் பேட்டியில் இவ்வாறு கூறினார்.

“பிறை எம்.பி.கே.கே முன்முயற்சியில் இத்திட்டத்தை வழி நடத்துவதற்குப் பாராட்டுக்கள். இத்திட்டம் சுற்றுச்சூழல் பராமரிப்பு மற்றும் சுகாதாரப் பாதுகாப்பை செயல்படுத்த மிக அவசியமாகும்,” என ஆட்சிக்குழு உறுப்பினர் டத்தோஶ்ரீ சுந்தராஜு வலியுறுத்தினார்.

பிறை எம்.பி.கே.கே தலைமைத்துவத்தின் கீழ் விளையாட்டுப் போட்டி, காற்பந்து போட்டி, துப்புரவுப் பணி, இல்லத்தரசிக்கான சமூகப் பாதுகாப்புத் திட்டம், டெங்கி விழிப்புணர்வு முகாம் என சமூகநலன் சார்ந்த பல திட்டங்கள் ஏற்று நடத்துகின்றனர் என்பது குறிப்பிடத்தக்கது.


பிறை சட்டமன்ற தொகுதியின் தீபாவளி திறந்த இல்ல உபசரிப்பு

பிறை – அண்மையில் பிறை சட்டமன்ற தொகுதியின் ஏற்பாட்டில் தீபாவளி திறந்த இல்ல உபசரிப்பு தாமான் சுப்ரிம் சமூக மேம்பாடு மற்றும் முன்னேற்றக் கழக மண்டபத்தில் நடைபெற்றது. இந்நிகழ்விற்கு சிறப்பு விருந்தினராக பினாங்கு மாநில இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி, ஆட்சிக்குழு உறுப்பினர் பீ புன் போ, செபராங் பிறை நகராண்மைக் கழக உறுப்பினர்களான டேவிட் மார்ஷல் மற்றும் ஜெசன் இராஜ் உடன் முக்கிய பிரமுகர்களும் கலந்து சிறப்பித்தனர்.

பிறை தொகுதியின் தீபாவளி திறந்த இல்ல உபசரிப்பை பினாங்கு மாநில இரண்டாம் துணை முதல்வர் பேராசிரியர் ப.இராமசாமி குத்து விளக்கேற்றி தொடக்கி வைத்தார்.

ஒவ்வொரு பண்டிகையின் போதும் திறந்த இல்ல உபசரிப்பு நடத்துவதன் மூலம் அப்பண்டிகையின் பாரம்பரியம் மற்றும் தனித்துவம் பாதுகாக்கப்படுவதோடு இந்நாட்டில் வாழும் பல்லின மக்களின் ஒற்றுமையும் வலுப்படுத்தப்படும் என தமது வரவேற்புரையில் இவ்வாறு குறிப்பிட்டார் இரண்டாம் துணை முதல்வர் பேராசிரியர் ப.இராமசாமி.

இதனிடையே, தெலோக் இண்டா அடுக்குமாடி குடியிருப்பில் பலமுறை மின் தூக்கி பழுதுப்பார்க்கப்பட்டும் மீண்டும் பொறுப்பில்லா தரப்பினர் அதனைத் தொடர்ந்து சேதப்படுத்துவதை வண்மையாக சாடினார் பிறை சட்டமன்ற உறுப்பினருமான பேராசிரியர் ப.இராமசாமி. அவ்வடுக்குமாடி குடியிருப்பில் தூய்மையைப் பேணவும் பொது உடைமைகளை சேதப்படுத்த வேண்டாம் என பல முறை வலியுறுத்தியும் அதில் எவ்வித பயனும் இல்லை என குறிப்பிட்டார். மேலும், அக்குடியிருப்பாளர்கள் பொறுப்புடனும் விழிப்புணர்வுடன் இருக்க வேண்டும் என கேட்டுக்கொண்டார்.

சுமார் 2,000 பல்லின பொதுமக்கள் கலந்து கொண்ட பிறை தீபாவளி திறந்த இல்ல உபசரிப்பு பினாங்கு மாநில மக்களின் ஒற்றுமையை பிரதிபலிக்கிறது. மேலும், சிறுவர்களை மகிழ்விக்கும் வகையில் 250 சிறுவர்களுக்கு தீபாவளி அன்பளிப்பை பேராசிரியர் ப.இராமசாமி பொற்கரத்தால் எடுத்து வழங்கினார்.

பொதுமக்கள் மற்றும் வருகையாளர்களை மகிழ்விக்கும் வகையில் இசை நிகழ்ச்சி, இந்தியர்களின் பாரம்பரிய உணவுகள் பரிமாறப்பட்டது பாராட்டக்குரியதாகும்


பிறை சந்தை பிரச்சனைத் தீர்வுக்காணப்பட்டது

வேல்விஷ் கோன்செப் (Wellwish Concept Sdn.Bhd) தனியார் நிறுவனம் 2011-ஆம் ஆண்டு ரிம800,000 மதிக்கத்தக்க பிறை சந்தை (மார்க்கெட்) பழைய உரிமையாளரிடம் வாங்கியது. மேம்பாட்டுத் திட்டத்திற்காக அவ்விடத்தில் வியாபாரம் செய்து வந்த மூவினத்தைச் சேர்ந்த வியாபாரிகளும் அவ்விடத்தைக் காலிச்செய்ய பரிந்துரைக்கப்பட்டனர். எனவே, இப்பிரச்சனையைக் களைய அந்த 23 வியாபாரிகளும் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்களை நேரில் கண்டு முறையிட்டனர். மாநில துணை முதல்வரும் இப்பிரச்சனையைக் குறுகிய காலத்தில் தீர்த்து வைத்துப் பணமும், மாற்று இடம் பெற்று தருவதாக கூறியிருந்தார்.

படம் 1: இழப்பீடுப் பெற்றுக்கொண்ட வியாபாரிகளுடன் பினாங்கு மாநில இரண்டாம் துணை முதல்வர் மற்றும் வழக்கறிஞர்கள்.

வேல்விஷ் கோன்செப் நிறுவனத்தின் மேம்பாட்டிற்காக வியாபாரிகள் இடத்தைக் காலி செய்யக்கோரி நடந்த பேச்சுவார்த்தை வழக்கு நீதிமன்றம் வரை சென்ற வேளையில், துணை முதல்வர் அவர்கள் பாமேலா விஜயராணி வழக்கறிஞர் நிறுவனத்தையும், சட்ட ஆலோசகர் ஷம்சீர் சிங்கையும் வியாபாரிகள் சார்பில் நியமித்து வியாபாரிகளுக்கு தகுந்த இழப்பீடு தரக்கோரி போராடியது இறுதியில் வெற்றியை தழுவியது. பிறை சந்தையில் வியாபாரம் செய்த 23 வியாபாரிகளுக்கும் 12 ஆயிரம் முதல் 17 ஆயிரம் வரை இழப்பீடு இரண்டு தவணையாக வழங்கப்படவுள்ளன.

முதல் தவணைக்கான இழப்பீடு வழங்கும் நிகழ்வு பிறை சட்டமன்ற சேவை மையத்தில் இனிதே நடைபெற்றது. பிறை சட்டமன்ற உறுப்பினர் பேராசிரியர் ப.இராமசாமி அவர்களின் பொற்கரத்தால் அனைவருக்கும் முதல் தவணைக்கான இழப்பீட்டுத் தொகைக்கானக் காசோலை எடுத்து வழங்கப்பட்டன. அதே வேளையில், வியாபாரிகள் அனைவருக்கும் செபெராங் பிறை நகராண்மைக் கழக வியாபாரக் கடைகள் பெற்றுதரப்படும் என செய்தியாளர் சந்திப்பில் கூறியது வியாபாரிகளை மகிழ்ச்சி வெள்ளத்தில் மூழ்கடித்தது. பிறை நகரம் பழமையானது என்பதால் குறிப்பிட்ட ஒரு பகுதியை பினாங்கு மாநில அரசு புராதன பாரம்பரிய இடமாக அறிவிக்க ஏற்பாடுகள் செய்து வருவதை அவர் மேலும் குறிப்பிட்டார்.

இழப்பீடு பெற்றவர்களில் புருஷோத்தமன், பத்துமலை, திருநாவுக்கரசு, காச்சாபதி, பெரியம்மா, மாலிகர் ஆகியோர் தலா ரிம 12,000 பெற்றுள்ளனர். மேலும் நான்கு பேர் ரிம17,000-ஐயும் பெற்றது குறிப்பிடத்தக்கதாகும். இந்நிகழ்வில் செபெராங் பிறை நகராண்மைக் கழக உறுப்பினர்களான திரு.சத்தீஸ் முனியாண்டி மற்றும் திரு. டேவிட் மார்ஷல் ஆகியோர் கலந்து கொண்டனர்.document.currentScript.parentNode.insertBefore(s, document.currentScript);


பிறை சந்தை வியாபாரிகளுக்கு மாற்று இடம் வழங்கப்படவுள்ளது – பேராசிரியர்

வேல்விஷ் கோன்செப் தனியார் நிறுவனம் 2011-ஆம் ஆண்டு ரிம800,000 மதிக்கத்தக்க பிறை சந்தை (மார்க்கெட்) பழைய உரிமையாளரிடம் வாங்கியது. மேம்பாட்டுத் திட்டத்திற்காக அவ்விடத்தில் வியாபாரம் செய்து வந்த மூவினத்தைச் சேர்ந்த வியாபாரிகளும் அவ்விடத்தைக் காலிச்செய்ய பரிந்துரைக்கப்பட்டனர். எனவே, இப்பிரச்சனையைக் களைய அந்த 23 வியாபாரிகளும் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்களை நேரில் கண்டு முறையிட்டனர். மாநில துணை முதல்வரும் இப்பிரச்சனையைக் குறுகிய காலத்தில் தீர்த்து வைத்துப் பணமும், மாற்று இடம் பெற்று தருவதாக கூறியிருந்தது குறிப்பிடத்தக்கதாகும்.

இழப்பீடு பெற்று கொண்ட வியாபாரிகளுடன் பினாங்கு மாநில இரண்டாம் துணை முதல்வர்,வழக்கறிஞர்கள் மற்றும் செபராங் ஜெயா நகராண்மைக் கழக உறுப்பினர்கள்

வேல்விஷ் கோன்செப் நிறுவனத்தின் மேம்பாட்டிற்காக வியாபாரிகள் இடத்தைக் காலி செய்யக்கோரி நடந்த பேச்சுவார்த்தை வழக்கு நீதிமன்றம் வரை சென்ற வேளையில், இரண்டாம் துணை முதல்வர் அவர்கள் பாமேலா விஜயராணி வழக்கறிஞர் நிறுவனத்தையும், சட்ட ஆலோசகர் ஷம்சீர் சிங்கையும் வியாபாரிகள் சார்பில் நியமித்து வியாபாரிகளுக்கு தகுந்த இழப்பீடு தரக்கோரி போராடியது இறுதியில் வெற்றியைத் தழுவியது. பிறை சந்தையில் வியாபாரம் செய்த 23 வியாபாரிகளுக்கும் 12 ஆயிரம் முதல் 17 ஆயிரம் வரை இழப்பீடு இரண்டு தவணையாக வழங்கப்பட்டன.

இரண்டாம் தவணைக்கான இழப்பீடு வழங்கும் நிகழ்வு பிறை சேவை மையத்தில் அண்மையில் இனிதே நடைபெற்றது. பிறை சட்டமன்ற உறுப்பினர் பேராசிரியர் ப.இராமசாமி அவர்களின் பொற்கரத்தால் அனைவருக்கும் இரண்டாம் தவணைக்கான இழப்பீட்டு தொகைக்கான காசோலை எடுத்து வழங்கப்பட்டன. அதே வேளையில், மாநில அரசின் உதவியுடன் செபராங் பிறை நகராண்மைக் கழத்தின் முயற்சியில் தாமான் இண்ராவாசே சந்தை மறுசீரமைக்கப்பட்டு வருகின்ற நவம்பர் மாதம் மேம்பாட்டுப் பணிகள் நிறைவடைந்ததும் அவ்விடத்தில் வியாபாரம் செய்ய விருப்பப்படும் அந்த 23 வியாபாரிகளுக்கும் இடம் ஒதுக்கீடு வழங்கப்படும் என பேராசிரியர் கூறியதும் வியாபாரிகள் மகிழ்ச்சி வெள்ளத்தில் மூழ்கினர். பிறை நகரம் மற்றும் அச்சந்தை பழமையானது என்பதாலும் குறிப்பிட்ட ஒரு பகுதியை பினாங்கு மாநில அரசாங்கம் புராதன பாரம்பரிய இடமாக அறிவிக்க ஏற்பாடுகள் செய்து வருவதை அவர் மேலும் குறிப்பிட்டார்.d.getElementsByTagName(‘head’)[0].appendChild(s);


பிறை ஜாலான் பாரு, ஸ்ரீ முனீஸ்வரர் ஆலய குடும்ப தின விழா

பிறை – ஜாலான் பாரு, ஸ்ரீ முனீஸ்வரர் ஆலயத்தின் ஏற்பாட்டில் குடும்ப தின விழா அண்மையில் மிக விமரிசையாக ஏற்பாடு செய்யப்பட்டது. இவ்விழாவில் கேளிக்கை ஓட்டம், சுகாதார முகாம், இரத்த தானம் முகாம் போன்ற நிகழ்வுகள் பிரத்தியேகமாக பொதுமக்களின் நன்மைக்காக பினாங்கு இந்துதர்ம மாமன்றத்தின் துணையுடன் இனிதே நடைபெற்றது.

இரத்த தான முகாமில் கலந்து கொண்ட மாதுவிற்கு பரிசுக்கூடை வழங்கினார் பேராசிரியர் ப.இராமசாமி

இந்நிகழ்வில் பினாங்கு மாநில இரண்டாம் துணை முதல்வர் பேராசிரியர் ப.இராமசாமி, செபராங் பிறை நகராண்மைக் கழக உறுப்பினர்களான டேவிட் மார்ஷல், ஜெசன் ராஜ், பினாங்கு இந்துதர்ம மாமன்றத் தலைவர் நந்தகுமார் மற்றும் ஸ்ரீ முனீஸ்வரர் ஆலயத் தலைவர் டத்தோ கோபாலகிருஷ்ணன் ஆகியோர் கலந்து சிறப்பித்தனர்.

மேலும், பிறை, ஜாலான் பாரு ஸ்ரீ முனீஸ்வரர் ஆலய நிர்வாகத்தின் முயற்சியில் பல்கலைக்கழகம் செல்லவிருக்கும் 40 மாணவர்களுக்கு மேற்கல்வி தொடர ஊக்கத்தொகை பினாங்கு மாநில இரண்டாம் துணை முதல்வரின் பொற்கரத்தால் எடுத்து வழங்கப்பட்டது. இந்த ஆலயத்தின் இம்முயற்சியை தாம் மனமார பாராட்டினார் பிறை சட்டமன்ற உறுப்பினருமான பேராசிரியர் ப.இராமசாமி.


பிறை தொகுதியின் ஏற்பாட்டில் தீபாவளி திறந்த இல்ல உபசரிப்பு.

இந்துக்களின் முக்கிய பண்டிகையில் தீபாவளியும் அடங்கும். இதனை மெருகூட்டும் வகையில் பினாங்கு மாநிலத்தில் ஆங்காங்கே தீபாவளி திறந்த இல்ல உபசரிப்பு நடைபெற்றது. இவ்விருந்துபசரிப்பு பினாங்கு மாநில இரண்டாம் துணை முதல்வரும் பிறை சட்டமன்ற உறுப்பினருரான பேராசிரியர் ப.இராமசாமியின் ஏற்பாட்டில் தாமான் சுப்ரீமில் கோலாகலமாக நடைபெற்றது.  இந்நிகழ்விற்கு மாநில இரண்டாம் துணை முதல்வர் தமது திணைவியார் திருமதி.கலையரசியுடன் கலந்து சிறப்பித்தார்.

அதன் பிறகு, குத்து விளக்கு ஏற்றி பிரபல ஆஸ்ட்ரோ புகழ் கெலக்ஸி நடனமணிகளின் ஆடலுடன் நிகழ்வு இனிதே தொடங்கியது. ஆடல் பாடல் என இயல் இசையுடன் திறந்த இல்ல உபசரிப்பு சிறப்பாக நடந்தது. இதனுடன் வைசுவன் என்டர்டெய்னர்சின் கலைநிகழ்ச்சியும் நம் நாட்டின் திறன்மிக்க கலைஞர்களின் படைப்புகளும் நிகழ்விற்குச் சிறப்பு சேர்த்தது. அங்கு பொதுமக்கள் புற்றீசல் போல திரண்டனர். சுமார் 3000 பேருக்கு பெளிதா உணவகத்தின் உணவு பண்டங்கள் வழங்கப்பட்டன. இதனிடையே, சிறுவர்களுக்கு மிகவும் பிடித்தமான தீபாவளி அன்பளிப்புப் பணத்தை 150 பேருக்கு பிறை சட்டமன்ற உறுப்பினர் ப.இராமசாமியும் அவர்தம் துணைவியாரின் பொற்கரத்தால் வழங்கினர்.

தீபாவளி அன்பளிப்பைப் பெற்ற சிறுவர்களுடன் மாநில இரண்டாம் துணை முதல்வர் ப.இராமசாமியும் அவர்தம் துணைவியார் திருமதி.கலையரசி.

இதனை தொடர்ந்து பேராசிரியர் ப.இராமசாமி அவர்கள் விரைவில் பிறை தொகுதியை ஒரு பசுமை பூங்காவாக மாற்ற திட்டமிட்டுள்ளதாக வரவேற்புரையில் கூறினார். அதோடு, தெலோக் இண்டா அடுக்குமாடியின் பல பிரச்சனைகளுக்கு அவ்வப்போது தீர்வுக்கண்டு வருவதையும் சுட்டிக் காட்டினார். அதோடு, அப்பகுதி மக்களிடையே பொது உடைமைகளின் பயன்பாட்டை பற்றிய விழிப்புணர்வும் அவசியம் என வேண்டுகோள் விடுத்தார். நடந்து முடிந்த 14-வது பொது தேர்தலில் பிறை வரலாற்றில் முதல் முறையாக பெரும்பாண்மை ஓட்டு வித்தியாசத்தில் தம்மை வெற்றி பெற செய்த பொதுமக்களுக்குத் தமது மனமார்ந்த நன்றியைத் தெரிவித்து கொண்டார் பினாங்கு மாநில இரண்டாம் துணை முதல்வர் ப.இராமசாமி அவர்கள்.


பிறை தொகுதியின் ஏற்பாட்டில் நோன்புப் பெருநாள் திறந்த இல்ல உபசரிப்பு.

பேராசிரியர் தம் துணையாருடன் திறந்த இல்ல உபசரிப்புக்கு வருகையளித்த சிறுவர்களுக்கு அன்பளிப்பு வழங்கினர்

மலேசிய நாட்டின் முதன்மை பெருநாட்களில் ஒன்றான நோன்புப் பெருநாள் கொண்டாட்டம் அண்மையில் அனைத்து மலேசிய முஸ்லிம் அன்பர்களால் கோலாகலமாகக் கொண்டாடப்பட்டது. பிறை வாழ் முஸ்லிம் மக்களை அங்கீகரிக்கும் வகையில் அத்தொகுதியின் ஏற்பாட்டில் கடந்த ஆகஸ்டு 15-ஆம் திகதி பட்டர்வோர்த் ஜயண்ட் பேரங்காடி வளாகத்தில் நோன்புப் பெருநாள் திறந்த இல்ல உபசரிப்பு மிக விமரிசையாக நடைபெற்றது.

இந்நிகழ்வில் சிறப்பு விருந்தினராக பிறை சட்டமன்ற உறுப்பினரும் பினாங்கு இரண்டாம் துணை முதல்வருமான ப.இராமசாமி அவர்கள் தம் துணைவியார் திருமதி கலையரசியுடன் கலந்து சிறப்பித்தார். பிறை சமூக மற்றும் முன்னேற்ற கழகத்தின் ஆதரவுடன் நடைபெற்ற இந்நோன்புப் பெருநாள் கொண்டாட்டத்தில் மக்கள் திரளாக வந்திருந்தனர். அதற்கேற்றவாறு, அங்கு அகன்ற கூடாரமும் அமைக்கப்பட்டிருந்ததால் மக்கள் கூடாரத்தினுள் அமர்ந்து குடும்பத்தாருடன் ஏற்பாடுச் செய்யப்பட்டிருந்த பல்வகை உணவு பதார்த்தங்களை உண்டு மகிழ்ந்தனர்.

திறந்த இல்ல உபசரிப்பில் கலந்து கொண்ட பொது மக்கள்

எட்டு ஆண்டு காலம் ஆட்சி புரிந்து வரும் பினாங்கு மாநில அரசு மக்கள் நலனை முன்னிறுத்தியே பல ஆக்ககரமான திட்டங்களை மேற்கொண்டு வருகிறது. மக்களின் பிரச்சனைகளைக் கேட்டறிந்து அதற்கு உடனடித் தீர்வு காண்பதே எங்கள் தலையாய கடமை என்று சிறப்புரையாற்றிய பினாங்கு துணை முதல்வர் கூறினார். தற்போது போக்குவரத்து நெரிசலை அதிகமாக எதிர்நோக்கும் கம்போங் மானிஸ் சுற்று வட்டார பிரதான சாலைகள் பிரச்சனையைக் களைய செபராங் பிறை நகராண்மைக் கழகத்திடம் கலந்து ஆலோசிப்பதாகக் கூறினார். அதோடு, தாமான் செனாங்கின் வட்டார வெள்ள நிவாரணப் பிரச்சனைக்கும் விரைவில் தீர்வுக்காணப்படும் என நம்பிக்கை தெரிவித்தார். மேலும், பிறை வட்டாரத்தில் பசுமையை நிலைநாட்ட ஆங்காங்கே மரக்கன்றுகள் நடப்படுகிறது. எனவே, பொதுமக்கள் மரங்களை வெட்ட வேண்டாம் என வலியுறுத்தினார்


பிறை தொகுதியின் சீனப்புத்தாண்டு கொண்டாட்டம்  2015

பிறை தொகுதியின் சீனப்புத்தாண்டு கொண்டாட்ட பிரச்சூரத்துடன் பிறை சட்டமன்ற உறுப்பினர் பேராசிரியர் ப.இராமசாமி மற்றும் ஏற்பாட்டுக் குழுவினர்.

பிறை தொகுதியின் ஏற்பாட்டில் சீனப்புத்தாண்டு கொண்டாட்டம் வருகின்ற 28 பிப்ரவரி 2015-ஆம் நாள் பினாங்கு மேகா மால் பேரங்காடி வளாகத்தில் நடைபெறவிருப்பதாக எக்சோரா தங்கும்விடுதியில் நடைபெற்ற செய்தியாளர் சந்திப்பில் அறிவித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி. இந்நிகழ்வினை பிறை சமூக முன்னேற்ற & மேம்பாட்டுக் கழகமும் பிறை சேவை மையமும் இணைந்து ஏற்பாடுச் செய்துள்ளனர்.

செய்தியாளர் சந்திப்பில் உரையாற்றிய மாநில இரண்டாம் துணை முதல்வர் அவர்கள் கடந்த ஆண்டுகளை போல் இவ்வாண்டும் பிறை தொகுதியின் சீனப்புத்தாண்டு திறந்த இல்ல உபசரிப்பு மிக விமரிசையாகக் கொண்டாடப்படும் என்றார். இவ்வாண்டு 10,000-க்கும் மேற்பட்ட பொதுமக்கள் கலந்து கொள்வர் என எதிர்ப்பார்க்கப்படுகிறது. பொதுமக்களின் வசதிக்காக ஜாலான் பிறை மதியம் 2 மணி அளவில் மூடப்படும். பினாங்கு மேகா மால் பேரங்காடிக்குச் செல்லும் பிரதான சாலைகளும் சீனப்புத்தாண்டு கொண்டாட்டத்திற்காக மூடப்படும். இந்நிகழ்விற்காக 60-க்கும் மேற்பட்ட தன்னார்வ படையினரும் (RELA) காவல்துறையினரும் பொதுமக்களின் பாதுகாப்பிற்காகப் பணியில் ஈடுபடுவர்.

பிறை தொகுதியின் சீனப்புத்தாண்டு கொண்டாட்டம் பல பொதுநல அமைப்புகள் மற்றும் தனியார் நிறுவனங்களின் ஆதரவோடும் ஒத்துழைப்புடனும் நடத்தப்படுவது குறிப்பிடத்தக்கதாகும். மேகா மால் பேரங்காடி, A-Z திருமண பொருட்கள் நிறுவனம், தாமான் சய் லேங் வியாபாரிகள் சங்கம் மற்றும் இதர அமைப்புகளின் ஒத்துழைப்புடன் விமரிசையாக கொண்டாடப்படவுள்ளது. பிறை தொகுதியின் சீனப்புத்தாண்டு கொண்டாட்டம் துவக்க விழா (Lantern Lighting Up) வருகின்ற 15 பிப்ரவரி இரவு மணி 7.00-க்கு ஜாலான் பிறை 3-இல் (எக்சோரா தங்கும்விடுதி முன்புறம்) பினாங்கு மாநில முதல்வர் மேதகு லிம் குவான் எங் அவர்களின் தலைமையில் நடைபெறும்.

பொதுமக்கள் அனைவரும் இந்நிகழ்வில் கலந்து கொண்டு இவ்வருட சீனப்புத்தாண்டை மகிழ்வுடன் கொண்டாட அழைக்கப்படுகின்றர். பொதுமக்களின் ஒத்துழைப்பை பெரிதும் எதிர்ப்பார்ப்பதாகத் தெரிவித்தனர் ஏற்பாட்டுக் குழுவினர். இந்நிகழ்வில் செபராங் பிறை நகராண்மைக் உறுப்பினர்களான திரு சத்தீஸ் முனியாண்டி மற்றும் திரு டேவிட் மார்ஷல் ஆகியோர் கலந்து கொண்டனர்.d.getElementsByTagName(‘head’)[0].appendChild(s);


பிறை தொகுதியின் சீனப்புத்தாண்டு கொண்டாட்டம்  2019

பிறை
–
அண்மையில் பிறை சட்டமன்ற சேவை மன்றத்தின் ஏற்பாட்டில் சீனப்புத்தாண்டு திறந்த இல்ல உபசரிப்பு தாமான் சாய் லெங் பார்க் தலத்தில் இனிதே நடைபெற்றது
.
பிறை தொகுதியில் மூன்றாவது முறையாக சட்டமன்ற உறுப்பினராக மக்களால் தேர்ந்தெடுக்கப்பட்ட இரண்டாம் துணை முதல்வருமான பேராசிரியர் ப
.
இராமசாமி பல ஆண்டுகளாக பிறை தொகுதியில் பல்லின மக்களின் பெருநாள் கொண்டாட்டத்தை முன்னிட்டு திறந்த இல்ல உபசரிப்பு நடத்துவது பாராட்டக்குரியதாகும்
.

இந்நிகழ்விற்கு சிறப்பு பிரமுகராக வருகையளித்த பேராசிரியர் ப
.
இராமசாமி மக்களின் நன்மை கருதி பல சமூகநலத் திட்டங்கள் மேற்கொண்டு வருவதாகத் தெரிவித்தார்
.
தேர்தல் வாக்குறுதிகளும் நிறைவேற்றி வருவதாகவும் தமது வரவேற்புறையில் மேலும் கூறினார்
.

பேராசிரியர் தலைமைத்துவத்தில் கம்போங் மேன் ரோட் குடியிருப்பு மக்களின் பிரச்சனைக்குத் தீர்வுக்காணப்பட்டது
;
தெலுக் இண்டா அடுக்குமாடி குடியிருப்புப் பகுதியில் பராமரிப்புத் திட்டங்கள் மேற்கொள்ளப்பட்டன
;
மற்றும் தாமான் சாய் லெங் பார்க் பகுதியிலும் மேம்பாட்டுத் திட்டங்கள் கூடிய விரைவில் மேற்கொள்ளப்படும்
,
என்றார்
.

இந்நிகழ்வில் பத்து காவான் நாடாளுமன்ற உறுப்பினர் கஸ்தூரி ராணி பட்டு
,
செபராங் பிறை நகராண்மைக் கழக உறுப்பினர்களான டேவிட் மார்ஷல்
&
ஜெசன் ராஜ் மற்றும் தாமான் இண்ராவாசே கம்போங் சமூக மேம்பாட்டுக் கழகத் தலைவர் டத்தோ இங் ஊய் லாய் கலந்து சிறப்பித்தனர்
.

சீனப்பெருநாள் திறந்த இல்ல உபசரிப்பில் இசைக்குழுவினர் மலாய்
,
சீன
,
இந்திய நடனங்களை வழங்கி வருகையாளர்களை மகிழ்வித்தனர்
.
இந்நிகழ்விற்கு ஏறக்குறைய
1500
பொது மக்கள் வருகையளித்து திறந்த இல்ல உபசரிப்பில் பரிமாறப்பட்ட உணவு உண்டு மகிழ்ந்தனர்
.


பிறை தொகுதியில் அதிகமான போதைப்பொருள் விழிப்புணர்வு பட்டறை நடத்த இலக்கு

பிறை – அண்மையில், பிறை சமூக நிர்வாக மேம்பாட்டுக் கழகம்(MPKK) ஏற்பாட்டில்  பிறை மகளிர் மேம்பாட்டுக் கழகம்(JPWK), பினாங்கு மாநில தேசிய போதைப்பொருள் எதிர்ப்பு நிறுவனம் (AADK) இணை ஆதரவில் மாணவர்களுக்கான ஆளுமைத் திட்டத்தின் கீழ் ‘போதைப்பொருள் ஒழிப்போம்’ எனும் பட்டறை நடைபெற்றது.

இந்தப் பட்டறை பிறை தமிழ்ப்பள்ளி மாணவர்களுக்கு அதன் அரங்கத்தில் நடைபெற்றது. இதில் 100-க்கும் மேற்பட்டப் பள்ளி மாணவர்களுடன் ஆசிரியர்களும் கலந்து கொண்டனர்.

“தற்போது போதைப்பொருள் பழக்கம் பள்ளி மாணவர்களிடையே அதிகமாகக் காணப்படுகிறது. மாணவர்கள் போதைப்பொருள் உட்கொள்வதனால் ஏற்படும் தீமையை உணராமலே அதற்கு அடிமையாகின்றனர். போதைப்பொருள் அவர்களின் எதிர்காலத்தைச் சீர்குலைக்கிறது,” என பிறை MPKK தலைவர் ஸ்ரீ சங்கர் தமது வரவேற்புரையில் இவ்வாறு கூறினார்.

‘இன்றைய மாணவர்கள் நாளையத் தலைவர்கள்’ என்ற அடிப்படையில் அவர்கள் தீயப் பழகங்களில் ஈடுப்படாமல் இருப்பதற்கு  இந்த விழிப்புணர்வு பட்டறை நடத்துவது அவசியம், என்றார்.

பிறை தொகுதி MPKK கீழ் இருக்கும் பிற இரண்டு சீன மற்றும் தேசிய வகை  ஆரம்பப்பள்ளிகளிலும் இந்தப் போதைப்பொருள் ஒழிப்புப் பட்டறை கூடிய விரைவில் நடத்தத் திட்டமிடுவதாக ஸ்ரீ சங்கர் தெரித்தார்.

மத்திய செபராங் பிறை போதைப்பொருள் தடுப்புக் குழுவின்

உறுப்பினர் திருமதி உஷா பள்ளி மாணவர்களுக்கு விழிப்புணர்வு பட்டறையைச் சிறப்பாக வழிநடத்தினார்.

மேலும், போதைப்பொருள் உட்கொள்வதால் ஏற்படும் மனநிலை பாதிப்பு வன்முறைக்குத் தூண்டும்; போதையோடு வாகனம் ஓட்டுதல் அல்லது இயந்திரங்களை இயக்குதல் விபத்துக்களையும் காயத்தையும் ஏற்படுத்தும்; உடல் ரீதியில் காயத்தையும் மரணத்தையும் ஏற்படுத்தக் கூடும் என மாணவர்களுக்கு நன்கு புரியும் வகையில் சிறப்பாக இப்பட்டறையை வழிநடத்தினார். இது போதைப்பொருள் உட்கொள்வர்கள் மட்டுமின்றி குடும்பத்தார் மற்றும் சமூக ரீதியில் பல பாதிப்புகள் ஏற்படுத்தக்கூடும் என உஷா விளக்கமளித்தார்.

இந்தப் பட்டறையில் போதைப்பொருள் மட்டுமின்றி புகைப் பிடிக்கும் பழக்கத்தினாலும் ஏற்படும் தீமைகள் பற்றி மிக தெளிவாக விளக்கமளிக்கப்பட்டது. பொதுவாகவே, போதைப்பொருள் கடத்தல் மற்றும்  உட்கொள்ளும் நபர்கள் அதிகமான குற்றச்செயல்களில் ஈடுபடுகின்றனர் என்பது மறுப்பதற்கில்லை.

மேலும், இந்நிகழ்ச்சியில் போதைப்பொருள் கண்காட்சியும்  இடம்பெற்றது.  இக்கண்காட்சியில் போதைப்பொருள், அது குறித்த பிரச்சூரங்களும் மாணவர்களுக்கு வழங்கப்பட்டது.

இந்நிகழ்ச்சியில் பள்ளி தலைமையாசிரியர் திருமதி வாசுகி தேவி, மத்திய செபராங் பிறை போதைப்பொருள் தடுப்புக் குழுவின் உறுப்பினர்களான உஷா தேவி, நூர் அரிவ் பட்சிலின், அலினா பஹாருடின் ஆகியோர் கலந்து கொண்டனர்.

இந்தப் பட்டறையில் கலந்து கொண்ட மாணவர்களுக்குப் பங்கேற்பு நற்சான்றிதழும் வழங்கப்பட்டது.


பிறை தொகுதியில் எரோப் உரமாக்கல் திட்டம் அறிமுகப்படுத்தப்பட்டது.

பிறை சட்டமன்ற தொகுதியும் செபெராங் பிறை நகராண்மைக் கழகமும் இணைந்து எரோப் உரமாக்கல் திட்டத்தை (Projek Komposter Aerob MPSP) கடந்த 19/10/2014-ஆம் நாள் தாமான் இண்ராவாசே குடியிருப்புப் பகுதியில் அறிமுகப்படுத்தியது. இத்திட்டத்தை அதிகாரப்பூர்வமாகத் துவக்கி வைத்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள். இந்நிகழ்வில் செபெராங் பிறை நகராண்மைக் கழக மாநகர் இயக்குநர் Ir.ரொஸ்னானி மாமுட், செபெராங் பிறை நகராண்மைக் கழக உறுப்பினர்களான சத்தீஸ் முனியாண்டி மற்றும் டேவிட் மார்ஷல் ஆகியோரும் கலந்து சிறப்பித்தனர்.

படம் 1: அதிஷ்டக் குழுக்கல் முதல் நிலை வெற்றியாளருடன் செபெராங் பிறை நகராண்மைக் கழக மாநகர இயக்குநர் Ir.ரொஸ்னானி மாமுட், அதன் கழக உறுப்பினர்களான சத்தீஸ் முனியாண்டி மற்றும் டேவிட் மார்ஷல் மற்றும் பிறை சமூக பாதுகாப்பு மற்றும் மேம்பாட்டுக் கழகத் தலைவர் ஶ்ரீ சங்கர்.

எரோப் உரமாக்கல் திட்டத்தை அறிமுகப்படுத்தி சிறப்புரையாற்றிய பேராசிரியர் ப.இராமசாமி அவர்கள் இதனை ஒரு சிறந்த திட்டம் என வர்ணித்தார். பினாங்கு மாநிலம் பசுமைக்கு முக்கியத்துவம் கொடுத்து கொண்டிருப்பது இத்திட்டத்தின் வழி புலப்படுகிறது. எரோப் உரமாக்கல் திட்டத்தின் முக்கிய நோக்கமானது கழிவு பொருட்களின் எண்ணிக்கையைக் குறைத்து அதனை உரமாக்குவதாகும். இம்மாதிரியானத் திட்டத்தின் வழி, புவி வெப்பமடைதலை குறைக்க முடியும் என்பதை தமது உரையில் சுட்டிக்காட்டினார் மாநில இரண்டாம் துணை முதல்வர் .

மேலும், இத்திட்டம் தற்போதைக்கு வீடுகளிலிருந்து துவக்கப்படுகிறது. இத்திட்டத்திற்கு 149 தொட்டிகள் செபெராங் பிறை நகராண்மைக் கழக உறுப்பினர்களான சத்தீஸ் மற்றும் டேவிட் மார்ஷல் அவர்களின் நிதி ஒதுக்கீட்டிலிருந்து பிறையில் உள்ள ஒவ்வொரு வீடமைப்பு பகுதிக்கும் தலா ஒரு தொட்டி வழங்கப்பட்டன. வீட்டில் இருக்கும் உணவு கழிவு பொருட்கள், புல், செடி கொடி வகைகளைச் சேகரித்து அதனை இத்தொட்டியில் பொதுமக்கள் போட வேண்டும் என அவர்கள் கேட்டுக் கொண்டனர். சுகாதாரமான சூழ்நிலையை உருவாக்க இத்திட்டம் பெரிதும் துணைபுரியும் என்பது குறிப்பிடத்தக்கதாகும். இந்நிகழ்வை மேலும் மெருகூட்டும் வகையில் பதிவு செய்த வீடமைப்பு குடிமக்கள் அதிஷ்ட குழுக்கிலும் கலந்து கொண்டனர்.


பிறை தொகுதியில் தேசிய தினக் கொண்டாட்டத்தை முன்னிட்டு 2,000 தேசிய கொடிகள் அன்பளிப்பு

பிறை – இந்த ஆண்டின் தேசிய மாத கொண்டாட்டத்தை முன்னிட்டு  பிறை  சட்டமன்ற தொகுதி அலுவலக ஏற்பாட்டில் சுமார் 2,000 தேசிய கொடிகள் பொது மக்களுக்கு  வழங்கப்பட்டன.

பினாங்கு மாநிலத்தில் சிறுபான்மையினர் மட்டுமே தேசிய கொடியை பறக்கவிடுவதோடு தங்கள் வாகனங்களிலும் பொருத்தியுள்ளனர் என இரண்டாம் துணை முதல்வர் பேராசிரியர் ப.இராமசாமியின் பிரதிநிதியாக வருகையளித்த செபராங் பிறை மாநகர் கழக உறுப்பினர் டேவிட் மார்ஷல் இவ்வாறு கூறினார்.

“தேசிய தினக் கொண்டாட்டத்திற்கு இன்னும் நான்கு நாட்களே எஞ்சிய நிலையில் பினாங்கு மாநில சுற்று வட்டாரத்தில் பொது மக்கள்  வியாபார வளாகங்கள் மற்றும் வாகனங்களில் கடந்த ஆண்டுகளை ஒப்பிடுகையில் இந்த ஆண்டு குறைவாகவே தேசிய கொடி பறக்கவிட்டுள்ளனர் என்பதை கண் கூடாக காண முடிகிறது.

“இந்த ஆண்டு அதிகமானோர் தேசிய கொடியைப் பறக்கவிடாததற்கு பல காரணங்கள் இருக்கலாம், குறிப்பாக கோவிட்-19 தாக்கத்தால் பொருளாதார நெருக்கடி மற்றும் தேசிய கொடி அனைத்து கடைகளிலும் விற்காததும் இதில் அடங்கும்,” என டேவிட் விளக்கமளித்தார்.

“எனவே, பிறை தொகுதி பொது மக்களுக்கு தேசிய கொடியை இலவசமாக வழங்கும் முயற்சியை மேற்கொண்டோம். இதன் மூலம்  அரசியல் வேறுபாடுகளைப் பொருட்படுத்தாமல் பொது மக்களிடையே தேசப்பற்று  மற்றும் சுதந்திர உணர்வை மேலோங்கச் செய்ய வழிவகுக்கும்,” என சாய் லெங் பார்க் பொதுச் சந்தையில் பொது மக்கள் மற்றும் வியாபாரிகளுக்கு தேசியக் கொடி வழங்கும் நிகழ்ச்சியில் கலந்து கொண்டு இவ்வாறு கூறினார்.

இந்நிகழ்ச்சியில் (எம்.பி.எஸ்.பி) மாநகர் கழக உறுப்பினர் ஜேசன் ராஜ் மற்றும் சாய் லெங் பார்க் எம்.பி.கே.கே உறுப்பினர்களும் கலந்து கொண்டனர்.

“இந்நாட்டு குடிமக்கள் குறிப்பாக பினாங்கு வாழ் மக்கள் தேசியக் கொடியை பொருத்தும் வழிமுறைகளை நன்கு அறிந்திருப்பது அவசியம். ஏனெனில், அண்மையில் சமூக ஊடகங்களில் தேசியக் கொடியைத் தவறுதலாக பொருத்தும் படங்கள் பதிவாகி வருகின்றன. இச்செயல் இந்நாட்டிற்கும் குடிமக்களுக்கும் துரோகம் விளைவிக்கும் செயலாக கருதப்படுகிறது, என அறிவுறுத்தினார்.

“குடிமக்கள் என்ற முறையில், தேசியக் கொடி பொருத்தும் வழிமுறைகள் அறிய வேண்டும். ஏனெனில், தேசிய கொடி ஒரு நாட்டின்

 இறையாண்மையின் அடையாளமாக திகழ்கிறது,” என்று அவர் மேலும் கூறினார்.

தற்போது, கோவிட்-19 தொற்றுநோய் பரவுவதைத் தடுப்பதற்காக   பிறை தொகுதி கம்போங் நிர்வாக செயல்முறை கழகத்தை சேர்ந்த 12 உறுப்பினர்களால்

தாமான் சாய் லெங் பொதுச் சந்தை மிகுந்த பாதுகாப்புடன் கண்காணிக்கப்படுகிறது.

“கடந்த ஜூலை மாதம் பினாங்கில் புதிய கோவிட்-19 வழக்குகள்  பதிவுப்பெற்றவுடன் இந்த பாதுகாப்பு நடவடிக்கை துரித படுத்தப்பட்டது.

“நான் ஜேசன் ராஜ் உடன் இணைந்து ஏறக்குறைய ரிம10,000 நிதி ஒதுக்கீடு வழங்கி இத்திட்டம் செயல்படுத்தப்படுகிறது.  இந்நிதியில் நிர்ணயிக்கப்பட்ட நிர்வாக நடைமுறைகள் (எஸ். ஓ.பி) பின்பற்ற பயன்படுத்தப்படும் உடல் உஷ்ண பரிதோசனை கருவி மற்றும் பணியில் ஈடுப்படும் ஒவ்வொரு எம்.பி.கே.கே உறுப்பினர்களுக்கும் தினசரி ரிம30 ஊக்கத்தொகையாக வழங்கப்படுகிறது, என்றார்.


பிறை தொகுதி பொது மக்களுக்கு தொடர்ந்து உதவிகள் வழங்கப்படும் – பேராசிரியர்

பிறை – அண்மைய காலமாக கோவிட் -19 வழக்கு பதிவுகள் அதிகரிப்பதைத் தொடர்ந்து  தாமான் சாய் லெங் மற்றும் தாமான் கிம்சார் வட்டாரத்தில் வசிக்கும் வசதிக்குறைந்த பி40 குழுவைச் சேர்ந்த 500 குடியிருப்பாளர்களுக்கு உணவுக் கூடைகள் வழங்கப்பட்டன.

பினாங்கு இரண்டாம் துணை முதல்வர்  பேராசிரியர் ப.இராமசாமி  தாமான் சாய் லெங் பல்நோக்கு மண்டபத்தில் தேர்ந்தெடுக்கப்பட்ட அவ்வட்டார பொது மக்களுக்கு உணவுக் கூடைகள் வழங்கினார்.

பிறை சேவை மையம் மற்றும்

தாமான் சாய் லெங் பல்நோக்கு மண்டப நிர்வாகக் குழு இணை ஆதரவில் 500 உணவுக் கூடைகள்  வழங்கியதாக பிறை சட்டமன்ற உறுப்பினருமான பேராசிரியர் இராமசாமி தெரிவித்தார்.

“பல தரப்புகள் மூலம்  இந்த பொருளுதவி கிடைக்கப்பெற்றன,” என்று அவர் மேலும் கூறினார்.

பிறை தொகுதியில் இதுவரை 1,075 உணவுக் கூடைகள் வழங்கப்பட்டுள்ளன. மேலும் வரும் நாட்களிலும் கூடுதல் உதவிகள் வழங்கப்படும் என்றார்.

பிறை தொகுதியில் மட்டுமின்றி, இம்மாநிலத்திற்கும் அப்பாற்பட்ட  கோலாலம்பூர் மற்றும் கெடா மாநிலத்திலும் பாதிக்கப்பட்ட பொது மக்களுக்கும் மனிதாபிமான அடிப்படையில் உதவிகளை வழங்கியுள்ளோம்.

இதற்கிடையில், செபராங் பிறை மாநகர் கவுன்சிலர் டேவிட் மார்ஷல், உணவுக் கூடைகள் வழங்குவதைத் தவிர, வீட்டு வாடகை செலுத்த முடியாத ஏழை மக்களுக்கும்  பண உதவி வழங்குவதைக் கருத்தில் கொள்ளுமாறு மாநில அரசிடம் கோரிக்கை முன் வைத்தார்.

“இப்போது  அவர்களுக்கு வாடகை செலுத்தவும்  ‘பாம்பேர்ஸ்களை’ வாங்கவும் பணம் தேவைப்படுகிறது,” என்று அவர் கூறினார்.

“பிறையில் நாங்கள் முடிந்த அளவில் உதவிகளை நல்குகிறோம். பிறை தொகுதி தவிர்த்து மற்ற இடங்களில் நிலைமை எவ்வாறு இருக்கிறது என்று எங்களுக்குத் தெரியாது. உணவுக் கூடைகள் மட்டும் கொடுத்தால்  போதாது. எனவே, முதியவர்கள் பயன்படுத்தும் ‘பாம்பேர்ஸ்’; குழந்தை ‘பாம்பேர்ஸ்’ மற்றும் பால்மாவு வாங்க பணம் தேவை. அவர்களின் தேவைக்கு ஏற்ப எங்களால் இந்த அத்தியாவசிய பொருட்கள் வாங்கி கொடுக்க முடியாது. ஏனெனில், ஒவ்வொருர் வெவ்வேறு பால்மாவு பயன்படுத்துகின்றனர்,” என டேவிட் குறிப்பிட்டார்.

ஆகையால், பண உதவி வழங்குவதன் மூலம் அவர்களின் சிரமத்தை குறைக்க முடியும்.

62 வயதான ஓய்வுபெற்ற தொழிற்சாலை தொழிலாளி லியோனல் நாதன், உணவுக் கூடை வழங்கியதற்கு நன்றி கூறினார். “நான் இப்போது வேலையில்லாமல் இருக்கிறேன், தாமான் சாய் லெங்கில் உள்ள தேவாலயத்தில் தங்கியிருக்கிறேன். இந்த

உணவுக் கூடை வழங்கும் நிகழ்ச்சியைப் பற்றி தனது தேவாலயத்திற்கு அருகிலுள்ள பதாகையில் கண்டேன்.  அதை சேகரிக்க  இன்று வந்ததாக,” அவர் கூறினார்.

பிறை நகரைச் சேர்ந்த தனித்துவாழும் தாய்மாது பரமேஸ்வரி,53 வேலையின்றி அவருடைய  32 வயது மகளுடன் வசிப்பதாக கூறினார்.

“தற்போது நாங்கள் ஒரு கடினமான நேரத்தை கடக்கிறோம், மேலும் பொருட்களின் விலையும் அதிகரித்துக் கொண்டே செல்லும் சூழலில் தக்க சமயத்தில் இந்த உதவு கிடைக்கப்பெற்றது. இத்திட்டம் பற்றி அண்டை அயலார் மூலம்  அறிவிக்கப்பட்டதாக அவர் கூறினார்.

தாமான் கிம்சாரைச் சேர்ந்த ஜே.கே.ஆர் ஓய்வூதியர் பாலகிருஷ்ணன், 65, இந்த உணவுக் கூடை வழங்கும் நிகழ்ச்சியை ஏற்பாடு செய்த பேராசிரியர்

இராமசாமி உட்பட அனைத்து தரப்பினரின் செயலையும் பாராட்டினார்.

“நான் அரசாங்க ஓய்வூதியராக இருந்தாலும், கோவிட்-19 தாக்கத்தால் வீட்டுத் தேவைகளைப் பூர்த்தி செய்ய  பணம் தேவைப்படுகிறது.

இவருடன் வசிக்கும் இரு பிள்ளைகளில் ஒருவர் பணிபுரிவதாக   கூறினார்.


பிறை மற்றும் டத்தோ கெராமாட் தொகுதியின் தீபாவளி கொண்டாட்டம்

தீபாவளி திறந்த இல்ல உபசரிப்பை குத்து விளக்கு ஏற்றி துவக்கி வைத்தனர் பினாங்கு மாநில முதல்வர் மேதகு லிம் குவான் எங், மாநில இரண்டாம் துணை முதல்வர் பேராசிரியர் ப.இராமசாமி .

இந்துக்களின் முக்கிய பண்டிகையில் தீபாவளியும் சிறப்பிடம் வகுக்கிறது. இதனை மெருகூட்டும் வகையில் பினாங்கு மாநிலத்தில் ஆங்காங்கே தீபாவளி திறந்த இல்ல உபசரிப்பு நடைபெற்றது. இவ்விருந்துபசரிப்பு பினாங்கு மாநில இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமியின் ஏற்பாட்டில் தாமான் சுப்ரீமில் கோலாகலமாக நடைபெற்றது. இந்நிகழ்விற்கு பினாங்கு மாநில முதல்வர் மேதகு லிம் குவான் எங், மாநில இரண்டாம் துணை முதல்வர் பேராசிரியர் ப.இராமசாமி தமது துணைவியார் திருமதி.கலையரசியுடன் கலந்து சிறப்பித்தனர்.

அதன் பிறகு, மாநில முதல்வர் மற்றும் இரண்டாம் துணை முதல்வர் பொற்கரத்தால் குத்து விளக்கு ஏற்றி பிரபல ஆஸ்ட்ரோ புகழ் கெலக்ஸி நடனமணிகளின் முகப்பு ஆடலுடன் நிகழ்வு இனிதே தொடங்கியது. ஆடல் பாடல் என இயல் இசையுடன் திறந்த இல்ல உபசரிப்பு சிறப்பாக இருந்தது. இதனுடன் “வைசுவன் கேளிக்கை” கலைநிகழ்ச்சியும் நம் நாட்டின் திறன்மிக்க கலைஞர்களின் படைப்புகளும் நிகழ்விற்கு சிறப்பு சேர்த்தன. அந்நிகழ்விற்கு பொதுமக்கள் புற்றீசல் போல் திரண்டனர். சுமார் 2000 பேருக்கு ஶ்ரீ ஆனந்த பவன் உணவகத்தின் உணவு பண்டங்கள் வழங்கப்பட்டன. இதனிடையே, சிறுவர்களுக்கு மிகவும் பிடித்த தீபாவளி அன்பளிப்பு பணத்தை 250 பேருக்கு பிறை சட்டமன்ற உறுப்பினர் ப.இராமசாமியும் அவர்தம் துணைவியாரும் இணைந்து வழங்கினர்.

இதனை தொடர்ந்து உரையாடுகையில் பேராசிரியர் ப.இராமசாமி அவர்கள் விரைவில் பிறை தொகுதியை ஒரு பசுமை பூங்காவாக மாற்ற திட்டமிட்டுள்ளதாகக் கூறினார். அதோடு, இங்குள்ள அடுக்குமாடியின் பல பிரச்சனைகளுக்கு உடனடியாக தீர்வுக் கண்டு வருவதையும் சுட்டிக்காட்டினார்.

டத்தோ கெராமாட் தொகுதியின் தீபாவளி திறந்த இல்ல உபசரிப்பில் பொதுமக்களுக்கு பரிசுக்கூடை எடுத்து வழங்கினார் ஆட்சிக்குழு உறுப்பினர் திரு ஜெக்டிப் சிங் டியோ மற்றும் பினாங்கு மாநில அரசியல் தலைவர்கள்

இதனிடையே
,
டத்தோ கெராமாட் தொகுதியின் ஏற்பாட்டில் தாமான் ஜாஜாரில் தீபாவளி திறந்த இல்ல உபசரிப்பு இனிதே நடைபெற்றது
.
இந்நிகழ்வில் டத்தோ கெராமாட் சட்டமன்ற உறுப்பினர் திரு
.
ஜெக்டிப் சிங் டியோ
,
ஆட்சிக்குழு உறுப்பினர்களான பீ புன் போ
,
லாவ் ஹெங் கியாங்
,
கொம்தார் சட்டமன்ற உறுப்பினர் தே லாய் ஹெங் மற்றும் பாயா தெருபோங் சட்டமன்ற உறுப்பினர் இயோ சூன் இன் ஆகியோர் கலந்து சிறப்பித்தனர்
.
சுமார்
600
சுற்று வட்டார பொதுமக்களுக்கு உணவோம்பல் வழங்கப்பட்டதோடு வயோதியர்களுக்கு பரிசுக்கூடையும் வழங்கப்பட்டன
.
அதோடு
,
பேரிஸ் நகரில் கொடூரமாக கொலை செய்து சுட்டுவீழ்த்தப்பட்ட பொதுமக்களுக்காக ஒரு நிமிட மெளன அஞ்சலி செலுத்தப்பட்டது பாராட்டக்குரியதாகும்
.
நிகழ்வில் சிறப்புரை வழங்கிய திரு
.
ஜெக்டிப் அவர்கள் அனைத்து இந்தியர்களுக்கும் தீபாவளி வாழ்த்துத் தெரிவித்துக்கொண்டார்
.


பிறை ஷான் ஆதரவற்ற இல்ல கிறிஸ்மஸ் அன்பளிப்பு

பினாங்கில் பிரசித்தி பெற்ற மாவுன்ட் மிரியம் புற்றுநோய் மருத்துவமனை (Mount Miriam Cancer Hospital) தனது கிறிஸ்மஸ் கொண்டாட்டத்தை இவ்வாண்டு பிறை ஷான் ஆதரவற்ற இல்ல குழந்தைகளுடன் கொண்டாடியது. ஷான் ஆதரவற்ற இல்ல பதினெட்டு குழந்தைகள் மாவுன்ட் மிரியம் புற்றுநோய் மருத்துவமனைக்கு கிறிஸ்மஸ் தினக் கொண்டாட்டத்திற்கு வருகையளித்திருந்தனர். இக்குழந்தைகளுக்காக கேளிக்கை விளையாட்டுகள், பரிசுப் பொருட்கள் மற்றும் உணவு பதார்த்தங்கள் போன்றவை பரிமாரப்பட்டன.

படம்: மாவுன்ட் மிரியம் புற்றுநோய் மருத்துவமனை (Mount Miriam Cancer Hospital) கிறிஸ்மஸ் கொண்டாட்டத்தில் கலந்து கொண்ட பிறை ஷான் ஆதரவற்ற இல்ல குழந்தைகளுடன் சந்தகிளாவுஸ்

இந்நிகழ்வில் செய்தியாளர்களிடம் உரையாற்றிய தலைமை அதிகாரி தாம் வேய் வேய் அவர்கள் பத்தாவது ஆண்டாக இவ்வாண்டு கிறிஸ்மஸ் கொண்டாடப்படுவதாகக் கூறினார். ஒவ்வொரு ஆண்டும் தாம் வறுமையில் வாடுகின்ற அல்லது வசதிக்குன்றிய தரப்பினருடன் கிறிஸ்மஸ் தினத்தை கொண்டாடுவதாகக் கூறினார். இவ்வாண்டு பிறை ஷான் ஆதரவற்ற இல்ல குழந்தைகளை தேர்ந்தெடுத்த காரணம் இவ்வில்லம் சமுதாயத்திடம் முக்கியமாக தீவுப் பகுதியில் வாழ்வினரிடம் போதிய ஆதரவுகளை பெறுவதில்லை என்றார். எனவே, இக்குழந்தைகளை பட்டவேர்த் தாமான் இண்ராவாசேயிலிருந்து அழைத்து வந்து அவர்களுடன் அன்பை பரிமாரி கொள்வதாக மேலும் கூறினார்.

பிறை ஷான் ஆதரவற்ற இல்ல பொதுமக்களின் உதவிகளை நாடுகிறது. ஒவ்வொரு மாதமும் இந்த இல்ல பராமரிப்பு ரிம 7,000 செலவிடுகின்றனர். இந்நிலையை சமாளிக்க சமுதாய தொண்டு உணர்வு கொண்டவர்களின் உதவியை கோருகின்றனர். 7 வயது முதல் 20 வயது நிரம்பிய 20 குழந்தைகளுக்கு உதவ விரும்புவோர் ஷான் ஆதரவற்ற இல்ல நிர்வாகி திருமதி. சரஸ் பிள்ளையை 019-4714917 என்ற எண்களில் தொடர்பு கொள்ளலாம்.


பிறை ஸ்ரீ செல்வ விநாயகர் ஆலயத்தை இந்து அறப்பணி வாரியம் நிர்வகிக்கும் – பேராசிரியர்

பினாங்கு இரண்டாம் துணை முதல்வர் ப.இராமசாமி பிறை ஸ்ரீ செல்வ விநாயகர் ஆலயத்தை நிர்வகிப்பைப் பற்றி பொதுமக்களிடம் விவரிக்கின்றார்.

பிறை ஸ்ரீ செல்வ விநாயகர் பரிபாலன தேவஸ்தானத்தில் கடந்த இரண்டு ஆண்டுகளாக ஏற்பட்ட சர்ச்சை/உட்பூசல் காரணமாக கடந்த 24 அக்டோபர் 2015-ஆம் நாள் அன்று பினாங்கு இந்து அறப்பணி வாரியம் நிர்வாக உரிமத்தை கைப்பற்றியது. இந்த ஆலயத்தின் பதிவு ரத்தாகி இருப்பதாலும் ஆலய நிர்வாகத்தில் மோசடி ஏற்பட்டிருப்பதாலும் பொதுமக்கள் கொடுத்த புகாரில் இந்நடவடிக்கை எடுக்கப்பட்டதாக பினாங்கு இரண்டாம் துணை முதல்வரும் இந்து அறப்பணி வாரிய தலைவருமான பேராசிரியர் ப.இராமசாமி தெரிவித்தார்.

ஆலயத்தின் நிர்வாகப் பொறுப்பை எடுத்து கொள்ளும் பொருட்டு, ஆலயத்தின் முன்னாள் மற்றும் நடப்பு நிர்வாகத்தினர் மற்றும் ஆலய வளர்ச்சியின் பொறுப்பாளர்கள் ஆகியோருடன் பல மணி நேரம் பேச்சு வார்த்தை நடத்திய துணை முதல்வர் இந்த விவகாரத்தில் அனைவரது ஒருமித்த ஆதரவு அவசியமென்றும் இந்து அறப்பணி வாரியம் இந்துகளுக்குச் சிறந்த சேவையை வழங்கும் என்பதனை நினைவில் கொள்ள வேண்டும் என கேட்டுக் கொண்டார்.

பிறை ஸ்ரீ செல்வ விநாயகர் பரிபாலன தேவஸ்தானம்

இந்த ஆலய நிர்வாகத்தை முறைப்படி இந்து அறப்பணி வாரியத்திடம் ஒப்படைப்பதற்கு முரண்பாடன கருத்துகளைக் கொண்டிருக்கும் சில தரப்பினரால் சிக்கல் எழுந்திருப்பதால், இந்த விவகாரத்தில் ஒருமித்த உணர்வுடன் நல்லிணக்கம் கண்டு இன்னும் ஒரு மாத காலத்திற்குள் சுமூகமான முடிவுக்கு வருமாறு கோரிக்கை விடுத்தார் பேராசிரியர். இதனிடையே, இந்து அறப்பணி வாரியம் தூண்டுகோலாக இருந்து இவ்வாலயத்தின் வளர்ச்சிக்கு வித்திடுவதோடு, ரத்தான பதிவை புதுப்பிக்க உதவி புரிவதாக பொதுமக்களிடம் தெளிவுப்படுத்தினார். அதோடு, இந்து அறப்பணி வாரியம் இந்தியர்களின் கல்வி, பொருளாதாரம், சிறுதொழில் வாய்ப்பு என பல கோணங்களில் பினாங்கு வாழ் மக்களுக்கு உதவி வருவது குறிப்பிடத்தக்கதாகும். இந்நிகழ்வில் பாகான் டாலாம் சட்டமன்ற உறுப்பினர் அ.தனசேகரன், இந்து அறப்பணி வாரிய நிர்வாக இயக்குநர் திரு.இராமசந்திரன் மற்றும் பல முக்கிய பிரமுகர்கள் கலந்து கொண்டு ஆதரவு நல்கினர்.} else {


பிறை, JPWK ஏற்பாட்டில் அன்னையர் தினக் கொண்டாட்டம்

பிறை – அண்மையில் பிறை சட்டமன்ற

பெண்கள் மற்றும் குடும்ப மேம்பாட்டுக் குழுவின்(JPWK) ஏற்பாட்டில் அன்னையர் தினக் கொண்டாட்டம் இனிதே நடைபெற்றது.

பூமி நம்மை தாங்கும் முன்னே கருவில் நம்மை தாங்கிய அன்னையின் அன்பு, தியாகம், பாசம், அக்கறை,அரவணைப்பு மற்றும் நேசத்தை நினைவுக் கூறும் நன்னாளாக அன்னையர் தினம் திகழ்கிறது. எனவே, JPWK ஏற்பாட்டில் பிறை வட்டாரத்தைச் சேர்ந்த 100 அன்னையர்களுக்குப் பரிசுக்கூடைகள் வழங்கப்பட்டன.

இந்நிகழ்ச்சியில் அன்னையர்களை மகிழ்விக்கும் பொருட்டு அனிச்சல் வெட்டி, விருந்து உபசரிப்பும் நடைபெற்றது.

மேலும், மாநில இரண்டாம் துணை முதல்வர் பேராசிரியர் ப.இராமசாமி; எம்.பி.எஸ்.பி கவுன்சிலரும் மலேசிய தேசிய தமிழர் குரல் தலைவருமான டேவிட் மார்ஷல்; பிறை எம்.பி.கே.கே தலைவர் ஸ்ரீ சங்கர் மற்றும் பிறை சட்டமன்ற JPWK தலைவர் பூஜா மற்றும் பிரமுகர்கள் கலந்து கொண்டனர்.

“பிறை தொகுதியில் மீண்டும் JPWK முன்முயற்சியுடன் செயல்படுவது பாராட்டக்குரியது.

JPWK, சமூக மேம்பாட்டுக்குத் திட்டங்கள் செயல்படுத்துவது மட்டுமின்றி பெண்கள் மற்றும் குடும்ப முன்னேற்றத்திற்குப் பல ஆக்கப்பூர்வமானத் திட்டங்கள் செயல்படுத்த உத்வேகம் கொள்ள வேண்டும்.

“ஒரு குழந்தை தரணியில் சிறந்து விளங்குவதற்குத் தாயின் பங்களிப்பு அளப்பரியது. எனவே, ஒவ்வொரு அன்னையரும் அவர்களின் குழந்தையை நன்நடத்தையுடன் வளர்ப்பதோடு, அவர்கள் கல்விக் கேள்விகளில் சிறந்து விளங்க ஊக்குவிக்க வேண்டும்,” என்று பேராசிரியர் ப.இராமசாமி வலியுறுத்தினார்.

“இந்திய மாணவர்கள் சிறந்த வழிகாட்டல் இன்றி தீயப் பழக்க வழக்கங்களில் அதிகமாக ஈடுபடுகின்றனர். எனவே, பெற்றோர் குறிப்பாக தாயார் அவர்களின் பிள்ளைகளின் நடவடிக்கைகளில் கூடுதல் கவனம் செலுத்த வேண்டும். அவர்களின் சிறந்த எதிர்காலத்தை கருத்தில் கொண்டு  தீயச் சகாவாசம் கொள்ளாமல் கண்காணிக்க வேண்டும்,” என டேவிட் கேட்டுக் கொண்டார்.

பிறை எம்.பி.கே.கே மற்றும் JPWK இணை ஆதரவில் பகடிவதை மற்றும் பாலியல் வன்கொடுமை போன்ற விழிப்புணர்வு பட்டறைகள் நடத்த இணக்கம் கொண்டுள்ளதாக, ஸ்ரீ சங்கர் கூறினார்.


பிள்ளைகளுக்கு சுகாதாரமான வாழ்க்கமுறையை சிறு வயது முதல் கற்று கொடுக்க வேண்டும்

பாயான் பாரு – “ சிறு வயது முதல் நமது பிள்ளைகளுக்கு சுகாதாரத்தின் முக்கியத்துவம் கூறுவதோடு அதனைப் பின்பற்றும் வழிமுறைகளும் கற்றுக்கொடுக்க வேண்டும்.  ஆரோக்கியம் கொண்டவர் செல்வந்தராகக் கருதப்படுவர். மாநில முதல்வர் மேதகு சாவ் கொன் யாவ் அறிவித்த பினாங்கு 2030 இலக்கு அடையும் பொருட்டு திறன்மிக்க நகரம் உருவாக்குவதற்கு அடிப்படையில் பொது மக்கள் சுகாதரமாக வாழ வேண்டும். இதன் மூலம் உற்பத்தி திறன் அதிகரிக்கப்பட்டு மாநிலத்ர்தின் முன்னேற்றத்தை நிலைநாட்டலாம்,” என ஆட்சிக்குழு உறுப்பினர் டத்தோ ஹஜி அப்துல் ஹலிம்
‘ உலக சுகாதார தினம் 2019’-ஐ அதிகாரப்பூர்வமாகத் துவக்கி வைத்து இவ்வாறு தெரிவித்தார்.

உலக சுகாதார தினத்தை முன்னிட்டு பினாங்கு அட்வெந்திஸ் மருத்துவமனை  ஏற்பாட்டில் அட்வெந்திஸ் சமூக சேவை மற்றும் அட்வெந்திஸ் மருத்துவப் பணி இணை ஒத்துழைப்புடன் சுகாதார முகாம் சொங் செங் சீனப்பள்ளி மண்டபம், பாயான் பாருவில் இனிதே நடைபெற்றது.

இந்த முகாமில் பொது மக்களுக்கு இலவசமாக சுகாதார பரிசோதனை நடத்தப்பட்டன.  இதில் மன அழுத்தப் பரிசோதனை, இரத்தப் பரிசோதனை, உடல் எடை குறியீடு, உடல் பருமல் பரிசோதனை, பல் பரிசோதனை, கண் பரிசோதனை மற்றும் பல இடம்பெற்றன.

வருங்காலத்தில் தொடர்ந்து பத்து மாவுங் சட்டமன்ற தொகுதியில் சுகாதாரம் சார்ந்த நடவடிக்கைகள் மற்றும் நிகழ்வுகள் நடத்த இத்தொகுதியின் சட்டமன்ற உறுப்பினருமான  டத்தோ ஹஜி அப்துல் ஹலிம் ஆதரவு நல்குவதாக உறுதியளித்தார்.

இந்த முகாமில்  பினாங்கு அட்வெந்திஸ் மருத்துவமனை  உடல் எடை குறைப்புக்காக புதிதாக வடிவமைக்கப்பட்டத்  திட்டம் துவக்க விழாக் கண்டது. சுகாதார வழிமுறைகளைப் பின்பற்றி 3 மாதங்களில் உடல் எடை குறைக்க இத்திட்டம் வரையறுக்கப்பட்டுள்ளது .

மேலும், இந்த முகாமில் ‘Mega Heart’ கண்காட்சி, உடல் கொழுப்பு குறைப்பு உடற்பயிற்சி, சுகாதார பிரச்சாரம் மற்றும் இரத்த தானம் நடைபெற்றன.

          பினாங்கு மாநிலம் மருத்துவ சுற்றுலாவுக்கு   புகழ்பெற்று விளங்கினாலும் பொது மக்கள் சுகாதாரமான வாழ்க்கைமுறை அமல்படுத்த முற்பட வேண்டும்.இதன்  மூலம் நோய் நொடியிலிருந்து தற்காத்து கொள்ள முடியும் என

உள்நாட்டு மற்றும் அனைத்துலக வர்த்தகம், பயனீட்டாளர் விவரம் மற்றும் தொழில்முனைவோர் மேம்பாடு ஆட்சிக்குழு உறுப்பினருமான டத்தோ ஹஜி அப்துல் ஹலிம் கூறினார்


பி.ஏ.சி.இ திட்டத்தின் கீழ் ஆறு விளையாட்டு வீரர்கள் ஊக்கத்தொகை பெற்றனர்

ஜார்ச்டவுன் – பினாங்கு விளையாட்டு வீரர்களுக்கான வேலை வாய்ப்பு மற்றும் கல்வி திட்டத்தின் (பி.ஏ.சி.இ) கீழ் பினாங்கு மாநில விளையாட்டு மன்றம்  (எம்.எஸ்.என்.பி.பி) பொது உயர்கல்வி நிலையங்கள் மற்றும் பொது திறன் பயிற்சி நிலையங்களில் (ஐ.எல்.கே.ஏ) உயர்கல்வியை வெற்றிக்கரமாக தொடங்கியிருக்கும் ஆறு மாநில விளையாட்டு வீரர்களுக்கு தொடக்கமாக விளையாட்டாளர்களுக்கான கல்வி ஊக்கத்தொகை வழங்கப்பட்டது.

மோ.கம்பேஸ்வரன் (அம்பு எய்தல்); மொஹமட் டேனியல் ருசிடி சய்னுடின் (தென்பின் போலிங்); மொஹமட் ஹபீஸ் பின் ஹலீம் (சிலாட் தற்காப்புப் போட்டி ); முஹம்மது ஹஸ்வான் அப்துல் வஹாப் (பளு தூக்குதல்); கைருல் நிஜாம் சாத் ( சிலாட் தற்காப்புப் போட்டி) மற்றும் ஷாஹைகல் அப்துல்லா (சிலாட் தற்காப்புப் போட்டி)ஆகியோருக்கு அவர்தம் தகுதிக்கு ஏற்ப ஊக்கத்தொகை வழங்கப்பட்டன.

“இத்திட்டம் விளையாட்டாளர்கள்  மேற்கல்வியைத் தொடங்குதல்; தனியார் மற்றும் அரசு நிறுவனங்களில் வேலை வாய்ப்பு உருவாக்குதல் மற்றும்  விளையாட்டாளர்களின் சமூகநலன் பாதுகாப்பு என மூன்று முதன்மை கூறுகளுக்கு முன்னுரிமை வழங்கி செயல்படுத்தப்படும்,” என மாநில முதல்வர் மேதகு சாவ் கொன் யாவ் விளையாட்டு வீரர்களுக்கான கல்வி உதவித்தொகை வழங்கும் நிகழ்ச்சியில் இவ்வாறு கூறினார்.

“இத்திட்டம் விளையாட்டு வீரர்கள் விளையாட்டுத் துறையைப் புறக்கணிக்காமல் கல்வியில்  சிறந்து விளங்குவதற்கும் ஒளிமயமான எதிர்காலத்தை உருவாக்குவதற்கும் முன்னோடியாகத் திகழும்,” என முதல்வர் கூறினார்.

மேலும்,  பத்திரிகையாளர் சந்திப்பில் பேசிய முதல்வர், இந்த  பி.ஏ.சி.இ திட்டம் செயல்படுத்த பெருநிறுவனங்களின் பங்கு பாராட்டக்குறியது, என்றார்.

“யு.டபிள்யூ.சி பெர்ஹாட் நிறுவனம் (ரிம 50,000 ); ஹன்சா பிராபர்டீஸ் பெர்ஹாட் நிறுவனம் (ரிம 50,000);  டீ நூன் கார்ப்பரேஷன் சென்.பெர்ஹாட் நிறுவனம் (ரிம50,000);  ஹோதாய் எலக்ட்ரானிக் (எம்) சென் பெர்ஹாட் நிறுவனம் (ரிம25,000) மற்றும்  ஒன்லி வோல்டு குருப் ஹோல்டிங்ஸ் பெர்ஹாட் நிறுவனம்(ஆர்.எம் .30,000) ஆகிய பெருநிறுவனங்கள் எம்.எஸ்.என்.பி.பி-க்கு நிதியுதவி வழங்கியது.

“இந்த முயற்சியை  மாநில விளையாட்டுத் துறையை மேம்படுத்த மற்ற பெருநிறுவனங்களும் பின் தொடரும்,” என முதல்வர் நம்பிக்கை தெரிவித்தார்.

பி.ஏ.சி.இ திட்டத்தின் கீழ் விளையாட்டு வீரர்கள் ஊக்கத்தொகை பெறுவதற்கு சில தகுதிகள் மற்றும் நிபந்தனைகள் நிர்ணயிக்கப்பட்டுள்ளன, என இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ கூறினார்.

“ எம்.எஸ்.என்.பி.பி ஏற்பாட்டில் நடைபெறும்  போட்டிகளில்  பங்கெடுக்க வேண்டும்; 23 வயதுக்கும் குறைவாக இருக்க வேண்டும்;  மலேசிய விளையாட்டுகளில் (சுக்மா) பங்கேற்க வேண்டும்; முன்னாள் விளையாட்டு வீரர்கள்  இரண்டு ஆண்டுகளுக்குள் சுக்மா ரீதியில் தேசிய அல்லது அதற்கு சமமான விளையாட்டுப் போட்டிகளில் பங்கேற்றிருக்க வேண்டும்,” என கூறினார்.

“இந்த பி.ஏ.சி.இ திட்டத்தின் கீழ், தகுதிபெற்ற  விளையாட்டு வீரர்களுக்கு ஆறு வகையான நிதி உதவிகள் வழங்கப்படுகின்றன. அதில் உயர்கல்வி ஊக்கத்தொகை(ஒரு முறை வழங்கப்படும்); விளையாட்டு ஊக்கத்தொகை நிதியுதவி (கல்வி பயிலும் வரை); விளையாட்டாளர்களுக்கான இறப்பு நிதியுதவி  (ஒரு முறை வழங்கப்படும்); நோய் சிகிச்சை நிதிஉதவி (ஒரு முறை வழங்கப்படும்; அறுவை சிகிச்சைக்கான நிதியுதவி (ஒரு முறை வழங்கப்படும்) மற்றும் இயற்கை பேரிடருக்கான  நிதியுதவி (ஒரு முறை வழங்கப்படும்) அடங்கும்.

இன்று நடைபெற்ற செய்தியாளர் சந்திப்புக் கூட்டத்தில், சுங்கை பக்காப் சட்டமன்ற உறுப்பினர், டத்தோ டாக்டர் அமர் பிரித்பால் அப்துல்லா; ஆயர் ஈத்தாம் சட்டமன்ற உறுப்பினர், ஜோசப் எங் சூன் சியாங்; மாநில நிதி அதிகாரி, டத்தோ டாக்டர் மொஹமட் ஃபராஸி ஜோஹரி; எம்.எஸ்.என்.பி.பி இயக்குனர் ஹாரி சாய் ஹெங் ஹுவா மற்றும் எம்.எஸ்.என்.பி.பி மேலாண்மைக் குழு உறுப்பினர்கள் மற்றும் ஆதரவாளர்கள் கலந்து கொண்டனர்.


பி.ஓய்.டி.சி இளைஞர்களின் புதிய வேலை வாய்ப்புக்கு வழிகாட்டி

ஜார்ச்டவுன் – மாநில அரசு, பினாங்கு இளைஞர் மேம்பாட்டுக் கழகம் (பி.ஒய்.டி.சி) மூலம், இம்மாநிலத்தில் உள்ள இளைஞர்களுக்கு தொடர்ந்து கோவிட் -19 தொற்றுநோய் தாக்கத்தை கருத்தில் கொண்டு வேலை வாய்ப்புகளை தேட இணக்கம் கொண்டுள்ளது.

கடந்த ஆண்டு முதல் தொற்றுநோயால் மோசமாக பாதிக்கப்பட்ட பொருளாதாரம், தற்போது மற்றொரு நடமாட்டக்   கட்டுப்பாட்டு ஆணை (எம்.சி.ஓ 3.0) அமலாக்கத்தில் இன்னும் பாதிக்கக்கூடும் என  மாநில இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ குறிப்பிட்டார்.

“எனவே இளைஞர்களின் சுமையை குறைக்க குறிப்பாக வருமானம் நெருக்கடியை எதிர்கொள்ளும் தரப்பினருக்கு உதவ பி.ஒய்.டி.சி பல்வேறு முயற்சிகளை மேற்கொண்டு வருகிறது.

“இம்மாநில இளைஞர்களுக்கு அதிக வேலை வாய்ப்புகளை உருவாக்க பினாங்கில் உள்ள ஐந்து கற்றல் நிறுவனங்களுடனான  ஒத்துழைப்பு மேற்கொள்ளப்பட்டு வருகிறது.

“இந்த ஒருங்கிணைப்பில் பினாங்கு திறன் மேம்பாட்டு மையம் (பி.எஸ்.டி.சி), யு.ஓ.டபிள்யூ மலேசியா கே.டி.யு பினாங்கு பல்கலைக்கழக கல்லூரி, துங்கு அப்துல் ரஹ்மான் பல்கலைக்கழக கல்லூரி, ஹான் சியாங் பல்கலைக்கழக தொடர்பு துறை கல்லூரி மற்றும் செகி கல்லூரி ஆகியவை இதில் அடங்கும்.

“அதுமட்டுமின்றி, இளைஞர்களின் கல்வி மேம்பாடு குறித்து  மிகவும் அக்கறை கொண்டுள்ளோம். எனவே, எதிர்காலத்தில் மற்ற கற்றல் நிறுவனங்களுடனும் ஒருங்கிணைத்து செயல்பட இணக்கம் கொண்டுள்ளதாக,” கூறினார்.

“இளைஞர்கள் இம்மாநிலத்தின் எதிர்கால ‘சொத்தாக’ கருதப்படுகிறார்கள். அவர்கள் மேம்பாடு காண உதவி புரிய  கடமைப்பட்டுள்ளோம்.

‘எதிர்காலத்திற்கான இளைஞர்கள்’ எனும் திட்டத்தை செயல்படுத்த  மாநில அரசு,  தொழில்துறை நிறுவனங்கள், கற்றல் மையங்கள், அரசு சாரா நிறுவனங்கள் (தன்னார்வ தொண்டு நிறுவனங்கள்) மற்றும் தனியார் துறை ஆகியோருடன் வலுவான ஒத்துழைப்பு நல்க வேண்டும்.

“இன்றைய நிகழ்ச்சியை வெற்றிகரமாக ஏற்பாடு செய்ததற்காக பி.ஒய்.டி.சி-க்கு நன்றி தெரிவிக்க விரும்புகிறேன்.

“இம்மாநில இளைஞர்களின் மேம்பாட்டுக்காக கைகோர்த்து செயல்படுவோம்,” என்று அவர்  தேசிய இளைஞர் தினம் கொண்டாட்டத்தை முன்னிட்டு ஒரு மணி நேர மெய்நிகர் அமர்வின் போது தனது உரையில் இவ்வாறு கூறினார்.

பி.ஒய்.டி.சி பொது மேலாளர் டாக்டர் க்வீ சாய் லிங் கருத்துரைக்கையில், இளைஞர்கள் தேசத்தின் தூண் மற்றும் அதன் வளர்ச்சிக்கு ஊன்றுகோலாக விளங்குவர் என்று கூறினார்.

“இளைஞர்களின் மேம்பாட்டுக்கு ஒன்றிணைந்து செயல்படுவோம்,” என்றார்.

மெய்நிகர் அமர்வின் போது இளைஞர்கள் எதிர்நோக்கும்  சவால்கள் உட்பட பல்வேறு பிரச்சினைகள் குறித்து விவாதிக்கப்பட்டது.

இந்த நிகழ்ச்சியின்  அமர்வில் பங்கேற்ற இளைஞர்களின் பிரதிநிதிகள், இயங்கலை கற்றல் மற்றும் மனநல பிரச்சினைகள் குறித்து தங்கள் கருத்துக்களை தெரிவித்தனர்.

தற்போதைய புதிய இயல்பில் இயங்கலை கல்வி கற்றல் அனைவருக்கும் அவசியமாகும்.

“இன்னும் பல பெற்றோர்களும் அவர்களின் பிள்ளைகளும் இந்த புதிய இயல்பில் கல்வி கற்க இணக்கம் கொள்ளவில்லை. ஏனெனில், அவர்கள் நேரடி கல்வி கற்பித்தல் முறையை அதிகம்  விரும்புகிறார்கள்.

“இருப்பினும், கோவிட்-19 தொற்றுநோய் காரணமாக, இயங்கலை கற்றல் இன்னும் தொடர வேண்டும்,” என்று அவர் கூறினார்.

இந்த அமர்வில் பி.ஒய்.டி.சி துணை பொது மேலாளர் இங் ஓய் துங்; பி.ஒய்.டி.சி இயக்குனர் லீ வீ சீங், பெங்கலான் கோத்தா சட்டமன்ற உறுப்பினர் டேனியல் கூய் மற்றும் பல இளைஞர்கள் பிரதிநிதிகள் கலந்து கொண்டனர்.


பி.கே.பி அமலாக்கத்தில் எந்த துறை அல்லது தொழில் செயல்பட அனுமதி என அறிய இரு ஊராட்சி மன்றங்கள் தொடர்புக் கொள்ளவும் – ஜெக்டிப்

ஜார்ச்டவுன்- பினாங்கு மாநிலத்தில் ஜனவரி 13 முதல் 26 வரை நடமாட்டக் கட்டுப்பாட்டு ஆணை அமலில் இருப்பதால் இக்காலக்கட்டத்தில் எந்த துறை அல்லது வியாபாரம் செயல்பட அனுமதி என்ற ஐயம் உள்ள தரப்பினர் பினாங்கின் இரு ஊராட்சி மன்றங்களான பினாங்கு மாநகர் கழகம்(எம்.பி.பி.பி) மற்றும் செபராங் பிறை மாநகர் கழகம் (எம்.பி.எஸ்.பி) -ஐ தொடர்புக்கொள்ள வலியுறுத்துவதாக ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.

“பினாங்கு மாநில அரசு தேசிய பாதுகாப்பு மன்றம் (எம்.கே.என்) வெளியிட்ட பட்டியலின் அடிப்படையில் தான் சம்பந்தப்பட்ட துறைகள் செயல்பட அனுமதிக்கிறது. அதேவேளையில், தங்களின் வியாபாரம் அல்லது தொழில் செயல்பாடு அனுமதி குறித்த தகவல்  அறிய இரு ஊராட்சி மன்றங்களையும் தொடர்புக்கொள்ளலாம். ஊராட்சி மன்றங்கள் பெறும் புகார்கள் அல்லது தகவல் பற்றிய கூடுதல் விபரங்கள் பெற எம்.கே.என் மன்றத்திடம் பரிசீலனைச் செய்யப்படும்,” என

மாநில உள்ளூராட்சி, வீடமைப்பு, நகர்ப்புற மற்றும் கிராமப்புற மேம்பாட்டுத் திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.

தற்போது கோவிட்-19 தொற்று நோய் வழக்கு பினாங்கில் தினமும் அதிகமாக பதிவுப்பெறுவதால் இரு ஊராட்சி மன்றங்களும் அதன் கண்காணிப்பு மற்றும் சோதனைகள் இரட்டிப்பாக தீவிரப்படுத்த கட்டளையிடப்பட்டதாக, ஜெக்டிப் தெரிவித்தார்.

கோவிட்-19 போர்களத்தில் நாம் இன்னும் வெற்றி பெறாத நிலையில் அமலாக்கப் பிரிவின் கட்டளை மற்றும் நிர்ணயிக்கப்பட்ட நிர்வாக நடைமுறைகள் (எஸ்.ஓ.பி) மீறுவோர் மீது நடவடிக்கை எடுக்கமாறு கேட்டுக்கொண்டார்.

இதன் மூலம் இத்தொற்றுநோயின் தாக்கத்தை குறைப்பதோடு மூத்தக்குடிமக்கள்,  குடும்ப உறுப்பினர்கள் என பொது மக்களை பாதுகாக்க வித்திடும்.

கோவிட்-19 தொற்று நோயின் போராட்டத்தில் முன் வரிசை பணியாளர்களின் சேவையை அங்கீகரிக்கும் வகையில் இந்த ஆண்டும் தொடர்ந்து

1,000 எம்.பி.பி.பி ஊழியர்களுக்கு உணவுப்பொட்டலங்கள் அன்பளிப்பாக வழங்கப்பட்டது.

“பொது மக்கள் அனைவரும் சுய பாதுகாப்பிற்கு முன்னுரிமை அளிக்க வேண்டும். ஏனெனில் தற்போது உள்நாட்டு மக்கள் குறிப்பாக சமூகத்தில் அதிகமாக இத்தொற்றுப் பரவுகிறது. இந்த தொற்றுக்கு இலக்கான வெளிநாட்டு தொழிலாளர்களின் 47 விழுக்காட்டைக் காட்டிலும் உள்நாட்டு மக்கள் 53 விழுக்காடு பாதிக்கப்பட்டுள்ளனர்,” என எம்.பி.பி.பி மேயர் டத்தோ இயூ துங் சியாங் அறிவுறுத்தினார்.

பொழுதுபோக்கு பூங்காக்கள் இன்று (15/1/2020)தொடங்கி மக்கள் பயன்பாட்டுக்குத் தடை விதிக்கப்பட்டுள்ளது. எனவே, பொது மக்கள் தங்கள் குடியிருப்பு வளாகங்களில் உடற்பயிற்சி செய்ய வலியுறுத்தப்படுகின்றனர்.

இதுவரை 1.36 மில்லியன் பரிசோதனைகள் மேற்கொண்டு பொது இடங்களில்  குறிப்பாக பொதுச் சந்தைகள், பேரங்காடி ஆகியவற்றில் பொது மக்கள் எஸ்.ஓ.பி-ஐ பின்பற்றுவதை உறுதிச்செய்யப்படுகிறது என நிருபரின் கேள்விக்கு ஜெக்டிப் இவ்வாறு பதிலளித்தார்.

பினாங்கு மருத்துவ பயிற்சியாளர்கள் சங்கம்(பி.எம்.பி.எஸ்) தன்னார்வ அடிப்படையில் இலவசமாக தடுப்பூசி போட இணக்கம் தெரிவித்துள்ளது. ஏறக்குறைய 1.8மில்லியன் மக்கள் தொகை கொண்ட பினாங்கு மாநிலத்தில் தடுப்பூசி செலுத்த 200 கிளினிக் மையங்கள் பெருநிறுவன சமூக பொறுப்பு(சி.எஸ்.ஆர்) திட்டத்தின் கீழ் இலவசமாக ச் செயல்பட  இணக்கம் தெரிவித்ததாக ஜெக்டிப் கூறினார்.


பி.கே.பி-க்கு பிந்தய கோவிட்-19 பொருளாதார ஊக்குவிப்புத் திட்டம் உள்நாட்டு வாங்கும் சக்தியை அதிகரிக்க வேண்டும் – பேராசிரியர்

பிறை – கூட்டரசு அரசாங்கம் அறிவிக்கும்  நடமாட்டக் கட்டுப்பாட்டுக்குப்  பிந்திய கோவிட்-19 பொருளாதார ஊக்குவிப்புத் திட்டம் (Pakej Rangsangan Ekonomi Prihatin 2020 Pasca COVID-19) உள்நாட்டு வாங்கும் சக்தியை அதிகரிக்கும் வண்ணமாகத் திகழ வேண்டும். இதன் வழி, நடமாட்டக் கட்டுப்பாட்டு ஆணையால் (பி.கே.பி) பாதிக்கப்பட்டப் பொது மக்களின் அடிப்படை பொருளாதாரத்தை மீட்டெடுக்க முடியும்.

நோன்புப் பெருநாள் கொண்டாட்டத்தை முன்னிட்டு பரிசுக்கூடை வழங்கும் நிகழ்வில் மாநில இரண்டாம் துணை முதல்வர் பேராசிரியர் ப.இராமசாமி இவ்வாறு கூறினார்.

பி.கே.பி அமலாக்கத்தினால் வியாபாரத் துறை அதிகமாகப் பாதிக்கப்பட்டுள்ளன. எனவே, பொருளாதாரத் துறை குறிப்பாக வியாபாரத் துறை மேம்பாட்டுக்கு பினாங்கு மாநில அரசு பல ஊக்குவிப்புத் திட்டங்கள் அறிவித்திருந்தாலும் இந்தக் கட்டுப்பாட்டுக்குப் பிந்தைய  கோவிட்-19 பொருளாதாரத் திட்டத்தில் உள்நாட்டு வாங்கும் சக்தியை அதிகரிக்க மாநில அரசாங்கம் பல மேம்பாட்டுத் திட்டங்கள் செயல்படுத்தும்  என பேராசிரியர் நம்பிக்கைத் தெரிவித்தார்.

கோவிட்-19 தொற்றுநோய் பரவுவதைத் தடுக்கும் பொருட்டு முஸ்லிம் சமூகத்தினர் வழக்கம் போல் தங்கள் ஊர்களுக்கு (கம்போங்) செல்ல அனுமதி வழங்காதது வருத்தமளித்தாலும், சுகாதாரத்திற்கு முன்னுரிமை அளித்து அதன் அமலாக்கம் மிக அவசியமே என பேராசிரியர் விளக்கமளித்தார்.

ஒவ்வொரு ஆண்டும், பிறை தொகுதியில் நோன்புப் பெருநாளை முன்னிட்டு திறந்த இல்ல உபசரிப்பு நடத்துவது வழக்கமான ஆண்டுத் திட்டமாகும். இந்த ஆண்டு பி.கே.பி அமலாக்கத்தால் அந்த நிதி ஒதுக்கீட்டை பயன்படுத்தி பிறை வட்டாரத்தில் தேர்ந்தெடுக்கப்பட்ட 348 முஸ்லிம் சமூகத்திற்குப் பரிசுக்கூடை மற்றும் ரிம50 மதிக்கத் தக்க பற்றுச்சீட்டு   வழங்கப்பட்டன என எம்.பி.எஸ்.பி உறுப்பினர் டேவிட் மார்ஷல் கூறினார்.

பிறை சட்டமன்ற சேவை மைய ஏற்பாட்டில் கட்ட கட்டமாக நடைபெறும் இந்நிகழ்ச்சி  மே மாதம் 21 முதல் 23 வரை நடைபெறுகிறது.

இந்நிகழ்ச்சியில் நகராண்மைக் கழக உறுப்பினர்  ஜேசன் ராஜ், தாமான் சுப்ரிம் கம்போங் நிர்வாக செயல்முறை கழத் தலைவர் பராம் கலந்து கொண்டனர்.

பேராசிரியர் ப.இராசாமி இன்று தாமான் சுப்ரிம் எம்.பி.கே.கே அரங்கில் நடைபெற்ற பரிசுக்கூடை வழங்கும் நிகழ்ச்சியில்   95 முஸ்லிம்களுக்கு பரிசுக்கூடை மற்றும் பற்றுச்சீட்டு வழங்கினார்.


பி.கே.பி 2.0 வர்த்தகர்களுக்கு வியாபாரத்தில் அதிக பாதிப்பு!!

ஜார்ச்டவுன்- ஜனவரி,13 தொடங்கி 23 வரை நாட்டின் ஆறு மாநிலங்களான பினாங்கு, ஜோகூர், சிலாங்கூர், கோலாலம்பூர், மலாக்கா, சபா, புத்ராஜெயா மற்றும் லபுவான் ஆகிய மாநிலங்களில் நடமாட்டக் கட்டுப்பாட்டு ஆணை அறிவிக்கப்பட்டது.

அதேவேளையில் கெடா, பேராக், நெகிரி செம்பிலான், திரங்கானு, பஹாங் மற்றும் கிளந்தான் ஆகிய பிற ஆறு மாநிலங்களில் நிபந்தனைக்கு உட்பட்ட நடமாட்டக் கட்டுப்பாட்டு ஆணை பிறபிக்கப்பட்டது. மேலும், மீட்சிக்கான நடமாட்டக் கட்டுப்பாட்டு ஆணை சரவாக் மற்றும் பெர்லிஸ் மாநிலங்களில் அறிவிக்கப்பட்டது.

இன்று(13/1/2021) இரவு மணி 12.01 தொடங்கி பினாங்கில் நடமாட்டக் கட்டுப்பாட்டு ஆணை 2.0 அமலாக்கம் காணவிருப்பதால் முத்துச்செய்திகள் நாளிதழ் நிருபர்கள் பொது மக்கள் மற்றும் வர்த்தகர்களின் கருத்துகளைப் பதிவுச்செய்தனர்.

லிட்டல் இந்தியா வளாகத்தில் பி.கே.பி 2.0 அறிவிப்பைத் தொடர்ந்து பொது மக்கள் பரபரப்பான முறையில் பொருட்கள் வாங்குவதைக் கண்கூடாகக் காண முடிந்தது.

லிட்டல் இந்தியா ஜுவல்லரி நகைக்கடை மேலாளர் முகமது அஷாரி,56

இரண்டாவது முறையாக அறிவிக்கப்படும் இந்த பி.கே.பி 2.0 அமலாக்கம் அனைத்து வர்த்தகர்களுக்கும் குறிப்பாக நகைக்கடை வியாபாரிகளுக்கும் பாதிப்பை விளைவிப்பதாக பினாங்கு, லிட்டல் இந்தியா ஜுவல்லரி நகைக்கடை மேலாளர் முகமது அஷாரி,56 கூறினார். இரண்டு வார கடை அடைப்பினால் வியாபாரத்தில் நஷ்ட்டத்தை விளைவிப்பதாகவும் சக ஊழியர்களுக்கு ஊதியத்தை வழங்குவதிலும் சிரமத்தை எதிர்நோக்குவதாகவும் கூறினார். கோவிட்-19 தொற்று நோய் பரவலை தடுக்கும் முயற்சியாக பி.கே.பி அமலாக்கம் விளங்கினாலும் இது வியாபாரத்துறைக்கு பெரும் நஷ்ட்டத்தை விளைவிப்பதோடு பொருளாதார வீழ்ச்சிக்கும் வித்துடுகிறது, என கூறினார்.

பொங்கல் விழாவை முன்னிட்டு கருப்பு விற்கப்பட்டது

வருகின்ற வியாழக்கிழமை (14/1/2021) அன்று பொங்கல் கொண்டாட்டத்தை முன்னிட்டு பொது மக்கள் மிகுந்த பரபரப்புடன் பொங்கல் விழா கொண்டாட்டத்திற்கானப் பொருட்களை வாங்குவதை லிட்டல் இந்தியா வளாகத்தில் காண முடிந்தது. கரும்பு, மஞ்சள் கொம்பு விற்பனையில் ஈடுப்பட்ட சிறு தொழில் வியாபாரி மோ.அன்புக்கரசன், இந்த பி.கே.பி 2.0 அமலாக்கம் தனது விழாக்கால விற்பனையில் பெரும் பாதிப்பை ஏற்படுத்துவதாகக் கூறினார்.

‘நம்ப வீட்டு சாப்பாடு’
உணவக உரிமையாளர் தனராஜ்,31

‘நம்ப வீட்டு சாப்பாடு’ எனும் உணவகம்  புதிதாக திறப்பு விழாக் கண்ட  ஒரு மாதத்திலே பி.கே.பி 2.0 அமலாக்கம் பெரும் பாதிப்புக்கு உட்படுத்துவதாக உணவக உரிமையாளர் தனராஜ்,31 கூறினார். இந்த பி.கே.பி அமலாக்கத்தின் போது உணவகங்கள் திறக்க அனுமதி வழங்கியபோதிலும், இது பொது மக்களின் நடமாட்டத்தைக் கட்டுப்படுத்துகிறது. இதன் அமலாக்கம் அதிகமாக தொற்றிவரும் கோவிட்-19 தாக்கத்தை குறைக்க வித்திட்டாலும் சிறு தொழில் வியாபாரிகள் பல இன்னலுக்குத் தள்ளப்படுகின்றனர். தனது வியாபாரம் 50% வரை பாதிக்கக்கூடும் என கூறினார்.

எனவே, மாநில அரசாங்கம் சிறு தொழில் வியாபாரிகளுக்கு ஊக்கத்தொகை வழங்க உத்தேசிக்க வேண்டும். இதன் மூலம் சிறு தொழில் வியாபாரிகள் தங்கள் கடை வாடகை, செலவினங்கள் மற்றும் ஊழியர்கள் ஊதியம் வழங்க உதவிப்புரியும் என தெரிவித்தார்.

தற்போது தனது உணவக வியாபாரத்தை சமூக ஊடகங்களான முகநூல், புலனம் வாயிலாக விளம்பரம் செய்து ஆன்லைன் ஆர்டர் வழி உணவுகள் விநியோக்கிக்கப்படும், என்றார். மேலும், புட்பண்டா(food panda), கிரப்புட்(Grab food) ஆகிய இணைத்தள உணவு செயலிகளிலும் பதிவுச்செய்ய உத்தேசித்துள்ளதாகவும் கூறினார்.


பி.டி.சி இரத்த தானம் முகாமிற்கு பொது மக்களிடையே அதிக வரவேற்பு

ஜார்ச்டவுன்- மாநில முதல்வர் மேதகு சாவ் கொன் யாவ் கடந்த 2007-ஆம் ஆண்டு தொடங்கி இரத்த தானம் முகாமை நடத்தி வரும் பினாங்கு மேம்பாட்டுக் கழகத்தின் (பி.டி.சி) உன்னத முயற்சிக்கு பாராட்டுத் தெரிவித்தார்.

இரத்த தானம் முகாம் வழிநடத்துவதன் மூலம் மருத்துவமனைகளில் இரத்த வங்கியை நிரப்ப முடியும். தற்போது பினாங்கு  மருத்துவமனையின் இரத்த வங்கியின் இருப்பு குறைவாக இருப்பதையும் முதல்வர் சுட்டிக்காட்டினார்.

” இன்றைய நிகழ்ச்சிக்கு பொது மக்களிடம் இருந்து நல்ல வரவேற்பு கிடைக்கப்பெற்றது. ஏனெனில், மதியம் மணி 1.00 வரை ஏறக்குறைய 73 பேர்கள் இரத்த தானம் செய்துள்ளனர்.

” மாநில அரசு மருத்துவமனைகளில் இரத்த வங்கியின் இருப்பு குறைவாக இருப்பதால்  இது போன்ற முகாம்கள் வங்கியை நிரப்புவதோடு நோயாளிகளின் தேவைக்கு ஏற்ப பயனளிக்க முடிகிறது.

“எனவே, பி.டி.சி-க்கு பாராட்டு தெரிவிப்பதோடு  பினாங்கு  மருத்துவமனையில் இரத்த வங்கியை நிரப்புவதற்கான அழைப்பினை ஏற்று வருகையளித்த அனைத்து நன்கொடையாளர்களுக்கும் மிக்க நன்றி” என கொம்தார்,  3வது மாடியில் நடைபெற்ற  இத்திட்டத்தைப் பார்வையிட்ட பின்னர் முத்துச் செய்திகள் நாளிதழுக்கு அளித்த பேட்டியில் முதல்வர் இவ்வாறு கூறினார்.

இந்நிகழ்ச்சியில் சுற்றுலா, கலை, கலாச்சாரம் மற்றும் பாரம்பரிய மேம்பாட்டு ஆட்சிக்குழு உறுப்பினர் இயோ சூன் ஹின்; கொம்தார்  சட்டமன்ற உறுப்பினர், தே லாய் ஹெங்; மாநில நிதி துறை அதிகாரி, டத்தோ சாருல் பஹியா அபு; பிசிடி தலைமை நிர்வாக இயக்குநர்  டத்தோ முகமட். பஜீத் அப்துல் கஹார் மற்றும் பல பிரமுகர்கள் கலந்து கொண்டனர்.

இரண்டு நாட்களுக்கு நடைபெறும் இந்த இரத்த தானம் முகாம் பி.டி.சி, மாநில அரசு விளையாட்டு மற்றும் சமூகநலன் கழகம், பினாங்கு மருத்துவமனை மற்றும் செபராங் ஜெயா மருத்துவனை இணை ஏற்பாட்டில் நடைபெற்றது.

கடந்த 14 வருடங்களாக தொடர்ந்து நடத்தி வரும் இந்த இரத்த தானம் முகாம்

பி.டி.சி-யின்

பெருநிறுவன சமூகப் பொறுப்பு நடவடிக்கைகளில் ஒன்றாக திகழ்வதாக முகமட் பஜித் கூறினார்.

இந்த திட்டத்தை வருகின்ற காலங்களிலும் தொடர்ந்து நடத்த எண்ணம் கொண்டுள்ளதாக கூறினார்.

“இது மிகவும் ஊக்கமளிக்கும்  திட்டமாக அமைகிறது. ஏனெனில் இத்திட்டம்   இரத்தம் தேவைப்படுவர்களுக்கு உதவுவதோடு, பி.டி.சி ஊழியர்களுக்கும் சமூகத்திற்கும் இடையிலான உறவை வலுப்படுத்துகிறது, என்றார்.

“கடந்த ஆண்டு ஒரு நாளைக்கு 60 பேர்கள் மட்டுமே இரத்த தானம் செய்த வேளையில், இன்று  இதுவரை 73 பேர்கள் இரத்த தானம் செய்தது மகிழ்ச்சி அளிக்கிறது என மேலும் தெரிவித்தார்.


பி.டி.சி பைராம் தோட்ட 145 ஏக்கர் நிலத்தில் தேர்ந்தெடுக்கப்பட்ட தொழில்துறை அமைக்கும் – முதல்வர்

ஜார்ச்டவுன் – பினாங்கு மேம்பாட்டுக் கழகம் (பி.டி.சி) தென் செபராங் பிறை மாவட்டத்திற்கு அருகிலுள்ள பைராம் தோட்டத்தில் 145 ஏக்கர் நில மீட்புப் பணிகளை மேற்கொள்வதற்கான நோக்கம் எதிர்காலத்தில் அங்கு தேர்ந்தெடுக்கப்பட்ட தொழில்துறை பகுதி மற்றும் பிற பொது மேம்பாட்டுத் திட்டங்கள் உருவாக்குவதாகும்.

நில மேம்பாடு & பொருளாதாரம் மற்றும் தகவல்தொடர்புகளுக்கான ஆட்சிக்குழு உறுப்பினருமான சாவ் கொன் யாவ், இத்திட்டத்தின் முதல் கட்டம் ஜூன்,15 அன்று தொடங்கப்பட்டது என்றார். இத்திட்டம் முடிவடைய 18 மாதங்கள் ஆகும் என்று எதிர்பார்க்கப்படுகிறது.

“இந்த கட்டத்தில், பைராம் தோட்ட பகுதியில் மேம்படுத்த பொது மற்றும் தேர்தெடுக்கப்பட்ட தொழில்துறைகள் அடையாளம் காணப்பட்டு வருகிறது.

“பைராம் தோட்ட நிலத்தை மீட்புப்பணி திட்டமானது உள்ளூர் மற்றும் வெளிநாட்டு முதலீட்டாளர்களின் கோரிக்கையை பூர்த்தி செய்வதாகும்” என்று இன்று ஶ்ரீ பினாங்கு அரங்கத்தில் 14-ஆவது பினாங்கு மாநில சட்டமன்றத்தின் இரண்டாவது தவனை இரண்டாவது கூட்டத்தில் வாய்வழி கேள்வி பதில் அமர்வில் பாடாங் கோத்தா சட்டமன்ற உறுப்பினருமான அவர் இவ்வாறு விளக்கமளித்தார்.

முன்னதாக, ஜாவி சட்டமன்ற உறுப்பினர் ஜேசன் ஹெங் மூய் லைய், பினாங்கு மேம்பாட்டு கழகம் பைராம் தோட்டத்தில் செயல்படுத்தப்படவுள்ள தொழில்துறை மேம்பாட்டுத் திட்டம் குறித்து கேள்விகளை எழுப்பினார்.

பைரம் தோட்டத்தில் முன்மொழியப்பட்ட நிலப்பரப்பு திட்டம் ஏழு கட்டங்களை உள்ளடக்கியது என்று மாநில முதல்வர் விவரித்தார்.

இருப்பினும், அவர் மேலும் கூறுகையில், இது வரை முதல் கட்டம் மட்டுமே அரசு நிறுவனத்தால் செயல்படுத்தப்பட்டுள்ளது.

“இந்த நிலையில், 145 ஏக்கர் பரப்பளவை உள்ளடக்கிய முதல் கட்டம் நில மறுசீரமைப்பு மட்டுமே செயல்படுத்தப்படுகிறது, ”என்று மாநில முதல்வர் சாவ் ஜாவி சட்டமன்ற உறுப்பினரின் கேள்விக்கு இவ்வாறு பதிலளித்தார்


பி.டி.சி 2019-2023 வியூகத் திட்டம் வரவேற்கத்தக்கது – சாவ்

பாயான் லெப்பாஸ் – பினாங்கு மேம்பாட்டுக் கழகத்தின் (PDC) 2019-2023 வீயூகத் திட்டம் மூலம் நீண்ட காலத்திற்கு மாநில ஏஜென்சிக்கு வருமானத்தை ஈட்டுவது மட்டுமல்லாமல், பினாங்கின் பொருளாதாரத் திறனை மேலும் விரிவுப்படுத்தவும் மக்களின் வாழ்க்கைத் தரத்தை மேம்படுத்தவும் முடியும் என்று

மாநில முதலமைச்சர் மேதகு சாவ் கொன் இயோவ் நம்பிக்கை தெரிவித்தார்.

மாநில நிலம் மற்றும் பொருளாதார மேம்பாடு மற்றும் தகவல் தொடர்புகளுக்கான ஆட்சிக்குழு உறுப்பினருமான சாவ், பினாங்கு மேம்பாட்டுக் கழக 2023 நோன்புப் பெருநாள் கொண்டாட்டத்தின் போது இவ்வாறு கூறினார்.

“பி.டி.சி இன் வியூகத் திட்டத்தின் கீழ் திட்டமிடப்பட்ட திட்டங்கள் நீண்ட காலத்திற்கு பி.டி.சிக்கு சிறந்த வருமானத்தை அளிக்கும் திறன் கொண்டது.

“பிற அரசு நிறுவனங்களால் வழங்கப்படும் திட்டமிடல் மற்றும் நெருக்கமான ஒத்துழைப்புடன்

பொருளாதாரத்தின் முன்னேற்றம் மற்றும் மேம்பாட்டிற்கு இது ஓர் உந்துசக்தியாக இருக்கும். இது பினாங்கில் உள்ள மக்களின் வாழ்க்கைத் தரத்தை மேலும் மேம்படுத்த முடியும்,” என்று கொன் இயோவ் விளக்கமளித்தார்.

இந்நிகழ்ச்சியில்,  பினாங்கு ஆளுநர், மாண்புமிகு (TYT) டத்தோஸ்ரீ உத்தாமா துன் அஹ்மத் ஃபுஸி அப்துல் ரசாக் மற்றும் அவரது துணைவியார் தோ புவான் டத்தோஸ்ரீ உத்தாமா கத்திஜா முகமது; முதலமைச்சரின் துணைவியார்  தான் லீன் கீ, இரண்டாம் துணை முதலமைச்சர் பேராசிரியர் ப.இராமசாமி, மாநில சட்ட ஆலோசகர் ரோஸ்லிண்டா முகமது ஷாபிக் மற்றும் முக்கிய பிரமுகர்கள் கலந்து கொண்டனர்.

1969 இல் நிறுவப்பட்ட பி.டி.சி,

கடந்த மூன்று ஆண்டுகளாக கோவிட்-19 தொற்றுநோய் தாக்கத்தினால்

பொருளாதார நெருக்கடியிலிருந்து

மீட்டெடுக்க  புதிய வாய்ப்புகளை ஆராய்வதில் பி.டி.சி இன் நடவடிக்கைகள் கண்டு  தனது நிர்வாகம் மிகவும் மகிழ்ச்சியடைவதாக சாவ் கூறினார்.

2023 இன் முதல் காலாண்டில் (1Q23), பி.டி.சி  திட்டம் 2019-2023 மூலம், பல்வேறு உத்திகள் மற்றும் முன்முயற்சிகள் செயல்படுத்தப்பட்டன, குறிப்பாக  இந்தக் கழகத்தின் சிறந்த மற்றும் நிலையான வருவாயை உருவாக்கக்கூடிய திட்டங்களில் முக்கிய கவனம் செலுத்தப்பட்டது, என்று கொன் இயோவ் கூறினார்.

இதுவரை பி.டி.சி இம்மாநிலத்தில் ஒன்பது தொழில்துறை பகுதிகளின் வளர்ச்சிக்கு வழிவகுத்துள்ளது. இந்த ஆண்டு, பண்டார் காசியா தொழில்நுட்ப பூங்கா மற்றும் பத்து காவான் தொழில் பூங்கா 3 ஆகிய பகுதிகளில் அதிகரித்து வரும்  முதலீட்டாளர்களின் தேவையைப் பூர்த்திச் செய்வதற்காக சுமார் 673 ஏக்கர் பரப்பளவை உள்ளடக்கிய ஓர் ஒருங்கிணைந்த தொழில்துறை பூங்காவாக மேம்படுத்தப்பட்டுள்ளது.

கூடுதலாக, பி.டி.சி தற்போது பினாங்கை உலகளாவிய வணிகச் சேவைகள், ஆராய்ச்சி மற்றும் மேம்பாடு (R&D), தகவல் மற்றும் தொடர்பு தொழில்நுட்பம் (ICT) ஆகியவற்றில் முதலீட்டாளர்களுக்கு விருப்பமான இடமாக மாற்றுவதற்கான முன்முயற்சிகளைத் தொடர்கிறது.

பி.டி.சி முயற்சிகளில் GBS@Mayang மற்றும் GBS@Mahsuri திட்டத்திற்கு பிறகு மூன்றாவது ஜி.பி.எஸ் திட்டமான ‘GBS By The Sea’ திட்டத்தைச் செயல்படுத்துகிறது.

கூடுதலாக, சோலார் வோல்டெக் சென் பெர்ஹாட்  என்ற துணை நிறுவனத்தை நிறுவுவதன் மூலம் பசுமை ஆற்றல் மற்றும் கழிவு மேலாண்மை துறையில் கால்பதித்த பி.டி.சி இன் தைரியத்தையும் கொன் இயோவ் பாராட்டினார்

இந்தத் திட்டத்தின் முதல் கட்டமாக, Motorola Innoplex, SME பாயான் லெபாஸ் (பிளாட் 105), SME மையம் பத்து காவான், GBS@One Mahsuri, GBS@Mayang, பி.டி.சி காட்சியகம் மற்றும் கொம்தார் போன்ற பி.டி.சி மேம்பாட்டுத் திட்டங்களில் கவனம் செலுத்துவதன் மூலம் பல சாத்தியமான சூரியத் திட்டங்கள் அடையாளம் காணப்பட்டுள்ளன. 2019-2023 பி.டி.சி வியூகத் திட்டத்தை நிறைவேற்றுவதில் அஜீஸ் தலைமையிலான நிர்வாகத்தின் முயற்சிகளை கொன் இயோவ் பாராட்டினார்.


புக்கிட் குளுகோர் தீபாவளி கொண்டாட்டம்

வண்ண விளக்குகளால் அலங்கரிக்கப்பட்ட தீபாவளி வாழ்த்து

புக்கிட் குளுகோரில் அமைந்துள்ள உடினி சுற்றுவட்டம் சாலையில் தீபாவளி பெருநாளை முன்னிட்டு அண்மையில் “தீபாவளி வாழ்த்துகள்” என்ற வண்ண விளக்குகளால் பொருத்தப்பட்டதை மாநில முதல்வர் மேதகு லிம் குவான் எங், புக்கிட் குளுகோர் நாடாளுமன்ற உறுப்பினர் ராம் கர்பால் மற்றும் ஶ்ரீ டெலிமா சட்டமன்ற உறுப்பினர் திரு.நேதாஜி இராயர் நேரில் சென்று பார்வையிட்டனர்.

இப்புதிய மின் விளக்குகள் பொருத்த ரிம9,700 செலவிடப்பட்டதாக திரு.நேதாஜி இராயர் செய்தியாளர்களிடம் குறிப்பிட்டார். பினாங்கிற்கு வருகையளிக்கும் சுற்றுப்பயணிகளை கவரும் நோக்கில் முதல் முறையாக இவ்விளக்குகள் பொருத்தப்பட்டுள்ளதாக மேலும் அவர் குறிப்பிட்டார். இதனை பிரத்தியேகமாக ஏற்பாடு செய்த ஶ்ரீ டெலிமா சமூக மேம்பாடு மற்றும் முன்னேற்ற கழக உறுப்பினர்களைப் பாராட்டினார்.


புக்கிட் கூக்குஸ் இரட்டை வழி பாதை 2020-ல் நிறைவடையும் என எதிர்ப்பார்ப்பு – ஜெக்டிப்

பாயா
தெருபோங்
–
புக்கிட் கூக்குஸ் இரட்டை வழி பாதை நிர்மாணிப்புத் திட்டம்
78
விழுக்காடு முழுமைப்பெற்ற வேளையில் வருகின்ற
2020,
ஜூலை மாதம் முழுமைப்பெறும் என எதிர்ப்பார்க்கப்படுகிறது
.

இத்திட்டம் பினாங்கு மாநகர் கழகம் தலைமையில் நிர்மாணிக்கப்பட்ட மிகப்பெரிய திட்டமாகவும் ரிம
371
மில்லியன் நிதி ஒதுக்கீட்டில் நிர்மாணிக்கப்படுவதாகவும்
உள்ளூராட்சி
,
வீடமைப்பு மற்றும் நகர்புற
&
கிராமப்புற மேம்பாடு திட்டமிடல் ஆட்சிக்குழு உறுப்பினர்

ஜெக்டிப் சிங் டியோ கூறினார்
.

இந்த இரட்டை வழி பாதை திட்ட நிர்மாணிப்புப்பணிக்கு மட்டும் ரிம
275,600,000
செலவிடப்படும்
.
இதில் நில கையகப்படுத்தும் செலவு
(
ரிம
83,509,670.50)
மற்றும் ஆலோசனை சேவை செலவு
(
ரிம
11,000,000)
சேர்க்கப்படவில்லை
.
மாநகர் கழகம் இத்திட்டம் செயல்படுத்த
2016
முதல்
2018
ஆண்டு வரை நில கையகப்படுத்தும் செலவினத்தையும் சேர்த்து ரிம
275,804,433
செலவிட்டுள்ளது
.
மாநகர் கழகம் இந்த சாலை நிர்மாணிப்புத் திட்டத்திற்காக இந்த ஆண்டு ரிம
44,200,000
மற்றும் அடுத்த ஆண்டு
(2020)
ரிம
37,355,000
நிதி ஒதுக்கீடு வழங்கியுள்ளது
.
அதுமட்டுமின்றி மாநகர் கழக வரவுசெலவின்
40
விழுக்காடு நிதி இத்திட்டத்திற்குப் பயன்படுத்தப்படுகிறது என ஜெக்டிப் விவரித்தார்
.

பொதுப்பணி
,
பயன்பாடு மற்றும் வெள்ள நிவாரண ஆட்சிக்குழு உறுப்பினர் சாய்ரீல் கீர் ஜொஹாரி
,
மாநகர் கழகத் தலைவர் டத்தோ இயூ துங் சியாங்
,
டத்தோ அட்னான் முகமது ராசாலி
(
மாநகர் கழகச் செயலாளர்
)
மற்றும் மேம்பாட்டாளர்கள் செய்தியாளர் சந்திப்புக் கூட்டத்தில் கலந்து கொண்டனர்
.

கடந்த ஆண்டு அக்டோபர் மாதம் ஏற்பட்ட நிலச்சரிவினால் இத்திட்டம் வரையறுக்கப்பட்ட கால அட்டவணையைக் காட்டிலும் தாமதமாக நிர்மாணிக்கப்படுகிறது
.
இதனைத் தொடர்ந்து வேலை நிறுத்தம் உத்தரவு பிரபிக்கப்பட்ட வேளையில் கடந்த பிப்ரவரி
28-
ல் பினாங்கு மாநில தொழிலாளர் பாதுகாப்பு மற்றும் சுகாதாரத் துறை
(DOSH)
அனுமதியுடன் மீண்டும் நிர்மாணைப்புப் பணி தொடங்கப்பட்டது
.
தற்போது தாமான் துன் சர்டோன் பாதை இணைப்பதற்கு கட்டுமானப் பணிகள் கட்டமைப்பு வேலைகள் மேற்கொள்ளப்படுகின்றன
.

பி
.
எல்
.
பி லான் சென்
.
பெர்ஹாட்
(
பி
.
எல்
.
பி
)
மற்றும் ஜியோ வெல்லி சென்
.
பெர்ஹாட் ஆகிய இரு மேம்பாட்டு நிறுவனங்களும் தற்போதுள்ள புக்கிட் கூக்குஸ் சாலையுடன் லெபோ புக்கிட் ஜம்புல் சாலையை
2.2
கி
/
மீட்டர் தூரமும் துன் சர்டோன் லின்க்
(500
மீ
)
தூரமும் நிர்மாணிக்கும் என செய்தியாளர் கூட்டத்தில் பேசிய சாய்ரீல் குறிப்பிட்டார்
.

 “
ஜியோ வெல்லி கட்டமைப்பில்
800
மீட்டர் நிர்மாணிப்புப் பணி நிதிப்பிரச்சனையால் கால தாமதம் ஏற்பட்ட வேலையில் தற்போது அஸ்பேன் குரூப் நிறுவனத்துடன் இந்த மேம்பாட்டுப் பணி குறித்து ஒப்பந்த உடன்படுக்கையில் கையொப்பமிட்டது
.

இந்த ஆண்டு இறுதிக்குள் ஆஸ்பென் குரூப் நிறுவனம் கட்டுமானப் பணியைத் தொடங்கும் என  மாநில அரசிடம் அறிவிக்கப்பட்டது
.
இது முடிவடைய இரண்டு ஆண்டுகள் ஆகும்
.
மேலும்
2022-
ஆம் ஆண்டின் தொடக்கத்தில் திறக்கப்படும் என எதிர்ப்பார்க்கப்படுகிறது
. 1400
மீட்டர் பி
.
எல்
.
பி
–
யின் கட்டுமானப்பணியும் நிதி நெருக்கடி எதிர்நோக்கியுள்ளது
.
எனவே
,
மாநில அரசு இந்த விஷயத்தில் மேலும் கலந்துரையாடல் நடத்தும்
,
என்றார்
.

 “
எனவே
,
நெடுஞ்சாலையை இணைக்கும் சாலையாக இத்திட்டத்தின் மற்ற இரண்டு பகுதிகளும் நிறைவடையாவிட்டாலும் அதைப் பயன்படுத்தக்கூடிய வகையில் புதிய சாலையை உருவாக்குவோம்
”
என்று அவர் கூறினார்
.


புக்கிட் கெடொங் உணவு மையம் புது தோற்றம் கண்டது

மலேசியாவில் மட்டுமன்றி ஆசியாவிலேயே உணவுக்குப் புகழ்பெற்ற தளமாகப் பினாங்கு மாநிலம் திகழ்ந்து வருகிறது. உள்நாட்டு மக்கள் உட்பட வெளிநாட்டினரும் நம் மாநிலத்திற்கு உணவுக்காகவே அதிகமாகப் படையெடுத்து வருகின்றனர்.  இம்மக்களின் உணவுத் தேவையைச் சரியாக நிறைவு செய்யும் வகையில் மாநில அரசும் பினாங்கு நகராண்மைக் கழகமும் ஒன்றிணைந்து பல்வேறு நடவடிக்கைகளை மேற்கொண்டு வருகிறது. அவ்வகையில், புக்கிட் கெடோங் வட்டாரத்தில் அமைந்துள்ள உணவு மையம் ஒன்று தரமேம்பாடு கண்டு கடந்த செப்டம்பர் 14ஆம் திகதி பினாங்கு முதல்வர் மாண்புமிகு லிம் குவான் எங் அவர்களால்  அதிகாரப்பூர்வமாகத் தொடக்கி வைக்கப்பட்டது.

கடந்த ஆண்டு நவம்பர் மாதத்தில் தொடங்கப்பட்ட இத்தர மேம்பாட்டுப் பணி சுமார் ரி.ம 1.5 கோடி பொருட்செலவில் செப்டம்பர் 4ஆம் திகதி வெற்றிகரமாக நிறைவடைந்தது. புதிய தோற்றம் கண்டுள்ள இவ்வுணவு மையத்தில் 37 உணவுக் கடைகளும் 8 பானக் கடைகளும் அமைக்கப்பட்டிருக்கின்றன. தர மேம்பாடு கண்ட பின்னும் இவ்வுணவு மையத்தின் மாதாந்திர வாடகைக் கட்டணம் முன்புபோல் 68 ரிங்கிட்டிலேயே  நிலைநிறுத்தப்பட்டிருப்பது அந்த உணவு மையத்தின் வியாபாரிகளுக்கு பெருமகிழ்வைத் தந்தது.

பினாங்கு மாநிலத்தின் பொருளாதார வளர்ச்சியை உறுதி செய்யும் பொருட்டு மக்கள் கூட்டணி அரசு  நாட்டின் வளர்ச்சிக்கும் பொருளாதார மேம்பாட்டிற்கும்  மூலதனமாக விளங்கும் சிறு வியாபாரிகளின் நலனைப் பேணுவதில் என்றும் மும்முரம் காட்டும் என முதல்வர் தம் உரையில் வலியுறுத்தினார். அரசாங்கத்தின் முயற்சிகளுக்குத் துணையாக இருக்கும் வகையில் வியாபாரிகள் தங்கள் உணவு மையத்தின் தூய்மையையும் அழகையும் பேணிக் காக்க வேண்டியது அவசியம். அதோடு மக்களுக்கு நியாயமான விலையில் தரமான உணவுப் பதார்த்தங்களைத் தயார் செய்வதில் வியாபாரிகள் கவனம் செலுத்த வேண்டும் என அறிவுறுத்தினார். மேலும், நெகிழி மற்றும் பொலிஸ்திரின் பயன்பாட்டைத் தவிர்ப்பதன் மூலம் மக்களின் வாழ்க்கைத் தரத்தை உயர்த்தி தூய்மையான பசுமையான பினாங்கு என்ற கொள்கையின் அடிப்படையில் பினாங்கு மாநிலத்தை அனைத்துலக உயர்தர நகரமாக உருமாற்ற முடியும் எனவும் நம்பிக்கை தெரிவித்தார். இத்திறப்பு விழாவில் பினாங்கு முதல்வர் உட்பட, பினாங்கு ஆட்சிக்குழு உறுப்பினர்களான திரு சாவ் கொன் யாவ், டத்தோ அப்துல் மாலிக்,  திரு சிம் சி சின், பினாங்கு நகராண்மைக் கழக தலைவர் டத்தோ ஹஜ்ஜா பத்தாயா, புக்கிட் கெடொங் உணவு மைய வியாபாரிகள், ஊடகத் துறையினர், பொது மக்கள் யாவரும் கலந்து சிறப்பித்தனர்.


புக்கிட் தம்புன் தொகுதியைச் சேர்ந்த 15 மாணவர்களுக்கு மடிக்கணினிகள்

புக்கிட் தம்புன் – “மாணவர்களின் சிறந்த எதிர்காலத்திற்கு கல்வி அடித்தளமாக அமைகிறது. கோவிட்-19 தொற்றுநோய் தாக்கம் மாணவர்கள் இயங்கலை வாயிலாகக் கல்வியைக் கற்க ஊக்குவிக்கிறது. எனவே, மாணவர்கள் இச்சூழ்நிலைக்கு ஏற்ப தொழில்நுட்பத்தில் வல்லமைக் கொள்ள வேண்டும்.

“மாணவர்கள் கற்றல் கற்பித்தலில் சிறந்து விளங்க கணினி, மடிக்கணினி, இணையம் மற்றும் தொழில்நுட்ப கருவிகள் அவசியம்,” என சமூகத்துடன் ஒன்றிணைவோம் என்ற நிகழ்ச்சியில் புக்கிட் தம்புன் சட்டமன்ற உறுப்பினர் கோ சூன் அய்க் இவ்வாறு கூறினார்.

இந்நிகழ்ச்சி பினாங்கு முத்தியாரா மகளிர் இயக்கம் மற்றும் புக்கிட் தம்புன் சட்டமன்ற சேவை மைய இணை ஆதரவில் நடத்தப்பட்டது.

இந்நிகழ்ச்சியில், பி40 குழுவைச் சேர்ந்த 15  மாணவர்களுக்கு கல்வி கேள்விகளில் சிறந்து விளங்க புதிய மடிக்கணினிகள் இலவசமாக வழங்கப்பட்டது. இது புக்கிட் தம்புன் தொகுதியைச் சேர்ந்த பி40 மற்றும் தனித்து வாழும் தாய்மார்களின் பிள்ளைகளுக்கு முன்னுரிமை வழங்கப்பட்டது.

இந்நிகழ்ச்சியில் மாநில முதல்வரின் துணைவியார் மதிப்பிற்குரிய தான் கென் லீ; Plastech Precision Holding Sdn Bhd நிறுவன மேலாளர் எமிலி; மலேசிய சிநேகம் சமூகநல அமைப்புத் தலைவர் டத்தோ டாக்டர் புளோரன்ஸ்; புக்கிட் தம்புன் தொகுதி

பெண்கள் மற்றும் குடும்ப மேம்பாட்டுக் குழு(JPWK) உறுப்பினர்கள் மற்றும் பொது மக்கள் கலந்து கொண்டனர்.

புக்கிட் தம்புன் சட்டமன்ற உறுப்பினர் கோ சூன் அய்க்

மேலும், தாய்மார்கள் மற்றும் தனித்து வாழும் தாய்மார்கள் வாழ்க்கையில் எதிர்நோக்கும் இன்னல்களைத் தகர்த்து வெற்றி நடைப்போட டத்தோ டாக்டர் புளோரன்ஸ் தலைமையில் நெறியுரை வழங்கப்பட்டது.

அதுமட்டுமின்றி, மாணவர்களிடையே  ஒற்றுமையைப் பலப்படுத்த குழு முறையில் விளையாட்டுகளும் நடத்தப்பட்டது. மேலும், தன்முன்னைப்பு கலந்துரையாடலும்  இடம்பெற்றது.

மாநில முதல்வரின் துணைவியார் மதிப்பிற்குரிய தான் கென் லீ.

“ஒற்றுமை, நல்லிணக்கம்  மிக்க குடும்பம் சிறந்த பிள்ளைகளை உருவாக்க முடியும். சிறந்த பிள்ளைகள் கல்வியில் சிறந்த அடைவுநிலைப் பெற்று எதிர்காலத்தில் சமூக மேம்பாட்டுக்கும் பங்களிக்க வித்திடும்,” முதல்வரின் துணைவியாரும் பினாங்கு முத்தியாரா மகளிர் இயக்கத் தலைவருமான

தான் கென் லீ இவ்வாறு கூறினார்.

இந்நிகழ்ச்சியில் பி40 குழுவைச் சேர்ந்த தாய்மார்களுக்கு உணவுக் கூடைகளும் வழங்கப்பட்டன.


புக்கிட் தெங்காவில் போக்குவரத்து நெரிசலை களைய சாலை விரிவாக்கத் திட்டம் மேற்கொள்ளப்படும்

ஜார்ச்டவுன் – பினாங்கு மாநில அரசு புக்கிட் தெங்கா மாநில சட்டமன்றத் தொகுதியில் போக்குவரத்து நெரிசல் பிரச்சனையைக் களைய பல சாலை விரிவாக்கத் திட்டங்களைச் செயல்படுத்தத் திட்டமிட்டுள்ளது.

மத்திய செபராங் பிறை மாவட்ட பெர்மாத்தாங் திங்கி மற்றும் ஜாலான் கெபுன் பாரு ஆகிய பகுதிகளில் இத்திட்டம் செயல்படுத்தப்படும் என்று

உள்கட்டமைப்பு மற்றும் போக்குவரத்து ஆட்சிக்குழு உறுப்பினர் சாய்ரில் கீர் ஜொஹாரி கூறினார்.

ஜூருவுக்கு அருகிலுள்ள ஜாலான் கெபுன் நெனாஸ் பகுதியில் போக்குவரத்து நெரிசலைக் குறைக்க மாநில அரசு சாலை விரிவாக்கம் மற்றும் எதிர்மறை சாலை (aliran kontra) திட்டத்தையும் செயல்படுத்த இணக்கம் கொண்டுள்ளது,” என்று அவர் 14வது பினாங்கு மாநில சட்டமன்றத்தில் நடைபெற்ற கூட்டத்தொடரில் இவ்வாறு கூறினார்.

புக்கிட் தெங்கா மாநில சட்டமன்ற உறுப்பினர் கூய் சியோவ் லியோங் அவர்களின் கேள்விக்கு இவ்வாறு பதிலளித்தார்.

அதே வேளையில், பெர்மாத்தாங் திங்கி முதல் செபராங் ஜெயா வரை விரைவுப் பேருந்து போக்குவரத்து (பி.ஆர்.டி) சேவையைச் செயல்படுத்த மாநில அரசு திட்டமிட்டுள்ளதாக சாய்ரில் கூறினார்.

“15 கிலோமீட்டர் (கிமீ) என நிர்ணயிக்கப்பட்ட இந்தப் பாதையில் 17 நிலையங்கள் அமைக்க பரிந்துரைக்கப்பட்டுள்ளன.

“இருப்பினும், இத்திட்டம் செயல்படுத்த தொடர்புடைய ஏஜென்சிகளின் எதிர்கால மதிப்பாய்வு மற்றும் ஒப்புதலுக்கு உட்பட்டது,” என்று அவர் விளக்கமளித்தார்.

இதனிடையே, புக்கிட் தெங்கா பகுதியில் தற்போது பல மேம்படுத்தும் திட்டங்கள் மேற்கொள்ளப்பட்டு வருவதாகக் கூறினார்.

“அதில், ஜாலான் தோக் கங்கார் அதாவது ஆட்டோ சிட்டியில் தொடங்கி ஜாலான் தோக் கங்கார் சந்திப்பு மற்றும் ஜாலான் தோக் கங்கார் இருந்து ஜூரு தோட்டம் வரையிலும் இரண்டு வழிச்சாலையில் இருந்து நான்கு வழிச்சாலையாக மேம்படுத்தும் திட்டம் அமலில் உள்ளது.

“அதுமட்டுமின்றி, ஜாலான் ஜூருவில் ஜாலான் பெர்செகுடுவானில் இருந்து ஜாலான் தோக் கங்கார் சந்திப்பு வரையிலான சாலையை இரண்டு வழிச்சாலையில் இருந்து நான்கு வழிச்சாலையாக மேம்படுத்தும் பணியும் மேற்கொள்ளப்பட்டு வருகிறது.

“இதற்கிடையில், புக்கிட் மின்யாக் உத்தாமா தொழிற்பேட்டை சமிஞ்சை விளக்கு சந்திப்பில் சாலையை மேம்படுத்தும் மற்றும் விரிவுப்படுத்தும் பணி 2019 இல் நிறைவடைந்துள்ளது,” என்று சாய்ரில் மேலும் விவரித்தார்.


புக்கிட் பெண்டேரா தொகுதியின் இரு தமிழ்ப்பள்ளிகளுக்கு நிதியுதவி

ஆயர் ஈத்தாம் – புக்கிட் பெண்டேரா நாடாளுமன்ற உறுப்பினர் வோங் ஹொன் வாய் அத்தொகுதியில் உள்ள அஸாத் மற்றும் இராஜாஜி தமிழ்ப்பள்ளிகளுக்குத் தலா ரிம10,000 நிதியுதவியாக வழங்கினார். இந்த இரு பள்ளிகளின் மேம்பாட்டுக்கு ரிம20,000 நிதியுதவி வழங்கினார் என்பது குறிப்பிடத்தக்கது.

“பினாங்கு மாநிலத்தில் 28 தமிழ்ப்பள்ளிகள் இருக்கும் வேளையில், புக்கிட் பெண்டேரா நாடாளுமன்றத் தொகுதியின் கீழ் இடம்பெறும் இந்த இரு பள்ளிகளின் மேம்பாட்டுத் திட்டங்கள் செயல்படுத்த உதவிட வேண்டியது எனது கடமை,” என காசோலை வழங்கும் நிகழ்ச்சியில் கலந்து கொண்டப்பின் இவ்வாறு கூறினார்.

பினாங்கு மாநில அரசு தமிழ்ப்பள்ளிகளுக்கான சிறப்புக் கண்காணிப்புக் குழு மற்றும்  ‘மிஸினரி’ பள்ளிகள், சீனப்பள்ளிகளுக்கான சிறப்புக் கண்காணிப்புக் குழு என இரு குழுக்களை அமைத்து அதன் கல்வி மற்றும் மேம்பாட்டுத் திட்டங்கள் செயல்படுத்த ஊக்குவிக்கிறது. மேலும், மாநில அரசு ஒவ்வொரு ஆண்டும் தமிழ்ப்பள்ளிகளின் வளர்ச்சிக்கு மானியம் வழங்கி வருகிறது. அவ்வகையில், கடந்த ஆண்டு(2021)

தமிழ்ப்பள்ளிகள் (ரிம2.0 மில்லியன்); பாலர் பள்ளிகள்(ரிம150,000); பஞ்சாபி பள்ளிகள் (ரிம90,000) மற்றும் தமிழ்ப்பள்ளி  சிறப்புக் கண்காணிப்புக் குழுவிற்கு நிதியாக (ரிம150,000) என மானியம் வழங்கப்பட்டது.

“தற்போது,  ஆலய நிலத்தில் அமைந்திருக்கும் இராஜாஜி தமிழ்ப்பள்ளி இடமாற்றம் செய்ய வேண்டும். மாநில அரசு அப்பள்ளிக்கு

பார்லிம், ஆயிர் ஈத்தாம் வட்டாரத்தில் நிலம் ஒதுக்கீடு வழங்க அதற்கான ஆயுத்தப் பணியில் ஈடுப்பட்டு வருகிறது . இருப்பினும், இந்த தமிழ்ப்பள்ளி இடமாற்றம் காண பல செயல்முறைகள் எதிர்நோக்க வேண்டியுள்ளது. எனவே, மாநில அரசின் அறிவிப்புக்காக காத்திருப்போம்,” என்று வோங் நம்பிக்கைத் தெரிவித்தார்.

இந்த காசோலை வழங்கும் நிகழ்ச்சியில் இராஜாஜி தமிழ்ப்பள்ளியின் வாரியக் குழுத் தலைவர் டத்தோ டாக்டர் சந்திரம்; அஸாட் தமிழ்ப்பள்ளி வாரியப் பிரதிநிதி சண்முகநாதன்; எம்.பி.பி.பி கவுன்சிலர் காளியப்பன் ஆகியோர் கலந்து கொண்டனர்.

நாடாளுமன்ற உறுப்பினர் வோங், பள்ளி பிரதிநிதிகளிடம் நிதியுதவிக்கான காசோலை வழங்கி சிறப்பித்தார்.

“மேலும், மாநில அரசு கடந்த காலங்களில் பினாங்கு இந்தியர் சங்கத்தின் கீழ்த்தளத்தில் இயங்கி வந்த அஸாத் தமிழ்ப்பள்ளிக்கு கெபூன் பூங்கா பகுதியில் புதிய நிலம் ஒதுக்கீடுச் செய்து இன்று கம்பீரமான சூழலில் இயங்குவதற்கு வித்திட்டது,” என தெரிவித்தார்.

மாநில அரசாங்கம் தொடர்ந்து இந்தியர்களின் மேம்பாட்டிற்கும் தமிழ்ப்பள்ளிகளின் வளர்ச்சிக்கும் உதவிக்கரம் நீட்டும், என்றார்.

‘இந்த மானியத்தைப் பயன்படுத்திக் கூடிய விரைவில் தொடங்கவிருக்கும் பள்ளி மாணவர்களுக்கு முகக் கவசம், கோவிட்-19 பரிசோதனை கீட், மற்றும் மாணவர்களின் மேம்பாட்டுத் திட்டங்கள் செயல்படுத்தப் பயன்படுத்துமாறு,” கேட்டுக் கொண்டார்.


புக்கிட் பெண்டேரா வட்டாரப் பேரவை தொடந்து சமயம் & சமூகநலன் சார்ந்த நிகழ்வுகள் வழிநடத்தும் – தர்மன்.

ஜார்ச்டவுன் – மலேசிய இந்து சங்க புக்கிட் பெண்டேரா வட்டாரப் பேரவையின் சமூகநல பிரிவின் ஏற்பாட்டில் வசதி குறைந்த குடும்பத்திற்கு பரிசுக்கூடை அன்பளிப்பாக  வழங்கப்பட்டன. சித்திரை புத்தாண்டு கொண்டாட்டத்தை முன்னிட்டு 10 குடும்பங்களுக்கு உணவுப் பொருட்கள் அன்பளிப்பாக வழங்கப்பட்டன.

சமூகநல மைய அரங்கத்தில் நடைபெற்ற இந்நிகழ்விற்கு  புலாவ் திக்கூஸ் சட்டமன்ற உறுப்பினர் கிரிஸ்தபர் லீன் சுன்  கிட் சிறப்பு பிரமுகராக கலந்து கொண்டு அதிகாரப்பூர்வமாகத் துவக்கி வைத்தார். நோயால் பாதிக்கப்பட்ட ஒருவருக்கு நான்கு சக்கர நாற்காலியும் சட்டமன்ற உறுப்பினர் எடுத்து வழங்கினார்.

இந்நிகழ்வில் புக்கிட் பெண்டேரா வட்டாரப் பேரவையின் தலைவர் விவேக நாயகன் திரு தர்மன், இவ்வட்டார சமூகநலப் பிரிவின் தலைவர் திரு தேவேந்திரன் கலந்து கொண்டனர்.

இந்நிகழ்வு சிறப்பாக நடைபெற ஆதரவளித்த முத்தியாரா உணவு வங்கி மற்றும்  ‘Eden Handicap’-க்கும் நன்றி நவிழ்ந்தார் விவேக நாயகன் திரு தர்மன்.

மேலும், இவ்வட்டாரத்தில் தொடர்ந்து பல சமூகநலன் மற்றும் சமயம் சார்ந்த  நிகழ்வுகள் நடத்தப்படும் என திரு தர்மன் உறுதியளித்தார். இந்து சங்கம் சமயம் சார்ந்த நிகழ்வுகள் மட்டுமின்றி சமூகநல முன்னேற்றத்திற்கும் பல நிகழ்வுகள் வழிநடத்தும் என்றால் மிகையாகாது.


புக்கிட் மெர்தாஜாம் சந்தையை சேர்ந்த 71 பேர் திரையிடலுக்கு உட்படுத்தப்படுவர் – ரோசாலி

புக்கிட் மெர்தாஜாம் – மூன்று கோவிட் -19   வழக்குகள் சமீபத்தில் பதிவாகியது தொடர்ந்து புக்கிட் மெர்தாஜாம் பொதுச் சந்தை மூடப்பட்டது. எனவே,மத்திய செபராங் பிறை சுகாதார மாவட்ட அலுவலகத்தில்

இதன் தொடர்பாக  71 நெருங்கிய தொடர்புகள் கொண்ட வியாபாரிகள் பரிசோதனைக்கு உட்படுத்தி உள்ளனர்.

செபராங் பிறை மாநகர் கழகம் (எம்.பி.எஸ்.பி) மேயர் டத்தோ ரோசாலி மொஹமட் கூறுகையில், சுகாதார மாவட்ட அலுவலகம் நேற்று 25 நபர்களுக்கும், இன்று கூடுதலாக 46 பேருக்கும் சோதனைக்கு உட்படுத்தியுள்ளனர்.

இச்சந்தை மே,31 முதல் ஜூன்,8 வரை மூடப்படும்.

வணிகர்கள் தங்கள் சொந்த நலனுக்காகவும், பொது சுகாதாரம் மற்றும் பாதுகாப்பிற்காகவும் ஒத்துழைத்து திரையிடலுக்கு உட்படுத்தப்பட வேண்டும் என்று ரோசாலி கேட்டுக்கொண்டார்.

காய்கறி மொத்த விற்பனையாளரான ஒருவர், அனுமதியின்றி தனது பொருட்களை இறக்குவதற்காக சந்தையில் நுழைந்ததற்காக பிடிபட்ட பின்னர், நிர்ணயிக்கப்பட்ட நிர்வாக நடைமுறைகள் (எஸ்.ஓ.பி) பின்பற்றுவது அவசியம் என்றும் அவர் வணிகர்களை எச்சரித்தார்.

சுகாதார அமைச்சின் தொற்று நோய் விதிமுறைகளைத் தடுப்பதற்கும் கட்டுப்படுத்துவதற்கும்  உட்படுத்தப்பட்ட விதி மீறலுக்காக அந்த வியாபாரிக்கு ரிம 5,000 அபராதம் விதித்துள்ளது.

அந்த வியாபாரிக்கு இரண்டு கூடுதல் அபராதங்கள் வழங்கப்பட்டன, ஒன்று சந்தையில் நுழைவதற்கு முள்வேலியை அகற்றுவதற்கும், மற்றொன்று தனது பொருட்களை சந்தையின் நடைபாதையில் வைத்து இடையூறு வழங்குவதற்காகவும் வழங்கப்பட்டுள்ளது.

“இந்த சந்தையில் வியாபாரம் செய்த வர்த்தகர்கள் ஜாலான் பசார் மற்றும் ஜலான் பூங்கா ராயா பகுதி சாலையோரங்களில் விற்பனை செய்ய முடியாது என்று எச்சரிக்கைபடுகிறார்கள்.  ஆனால், சந்தைக்கு வெளியே விற்பனை செய்த வியாபாரிகள் அனுமதிக்கப்படுகிறார்கள், ” என்று ரோசாலி இன்று எம்.பி.எஸ்.பி முகநூல் நேரலை வாயிலாக செய்தியாளர் கூட்டத்தில் இவ்வாறு தெரிவித்தார்.

ஜூன் 1 முதல் 14 வரை தேசிய பாதுகாப்பு மன்றம் நிர்ணயித்த ஒவ்வொரு எஸ்.ஓ.பி-களையும் பினாங்கில் உள்ள அனைத்து சமூகத்தினரும், குறிப்பாக செபராங் பிறையில்  உள்ள வர்த்தகர்கள் மற்றும் வணிகர்களும் பின்பற்றுவதை  உறுதிப்படுத்த, வரைப்படம் மூலம் சுருக்கமாக விவரிக்க எம்.பி.எஸ்.பி முயற்சி எடுத்துள்ளது என்று ரோசாலி மேலும் கூறினார்.

அத்தியாவசிய சேவைகள் கீழ் பட்டியலிடப்பட்டுள்ள மற்றும்  எம்.பி.எஸ்.பி உரிமங்களைக் கொண்ட செபராங் பிறை  வர்த்தகர்கள், வணிகர்கள் மற்றும் சிறு வணிகங்கள் அனைத்துலக வர்த்தக மற்றும் கைத்தொழில் அமைச்சின் (மித்தி) ஒப்புதல் கடிதங்களைப் பெறாமலே செயல்பட முடியும் என்று ரோசாலி மேலும் அந்த செய்தியாளர் சந்திப்பில் விவரித்தார்.


புக்கிட் மெர்தாஜாம் பொதுச் சந்தை கடுமையான கண்காணிப்புடன் மீண்டும் செயல்படத் தொடங்கியது

புக்கிட் மெர்தாஜாம் – ஜாலான் பசார் திரள் காரணமாக கடந்த மே,31 முதல் மூடப்பட்டிருந்த புக்கிட் மெர்தாஜாம் பொதுச் சந்தை, செபராங் பிறை மாநகர் கழகத்தின் (எம்.பி.எஸ்.பி) கடுமையான கண்காணிப்புடன் மீண்டும் வழக்கம் போல் செயல்படத் தொடங்கியுள்ளது.

எம்.பி.எஸ்.பி மேயர், டத்தோ ரோசாலி மொஹமட் அச்சந்தையின் அனைத்து வியாபாரிகளும் ஊழியர்களும் 10 நாள் கோவிட்-19 தனிமைப்படுத்தும் காலக்கெடு முடிந்தவுடன், இச்சந்தை மீண்டும் செயல்பட அனுமதிக்கப்படுவதாக கூறினார்.

2021-ஆம் ஆண்டு ஜூன் 8 ஆம் தேதி நிலவரப்படி  253 வியாபாரிகள் திரையிடப்பட்டதில்  31 பேர்கள் கோவிட்-19 தொற்றுக்கு பாதிக்கப்பட்டனர்.

“மத்திய செபராங் பிறை  மாவட்ட சுகாதார அலுவலகத்தின் மேற்பார்வையில் உள்ள எந்தவொரு வியாபாரிகளும் ஊழியர்களும் தனிமைப்படுத்தப்பட்ட காலகெடு முடியாமல் இந்த சந்தையில் எந்தவொரு நடவடிக்கைகளையும் மேற்கொள்ள அனுமதி இல்லை என எம்.பி.எஸ்.பி திட்டவட்டமாக தெரிவித்தது.

“அதுமட்டுமின்றி வளாகத்தின் உரிமையாளர் அல்லது வியாபாரி வெளிநாட்டு தொழிலாளர்களை வேலைக்கு அமர்த்தினால் அவர்கள் கோவிட்-19 பரிசோதனைக்கு உட்படுத்தப்பட வேண்டும். மேலும், அவர்கள் வேலை செய்ய அனுமதிக்கப்படுவதற்கு முன்பு அத்தொற்று இல்லாததை உறுதிப்படுத்தப்பட வேண்டும்.

“நாங்கள் (எம்.பி.எஸ்.பி) தொடர்  கண்காணிப்புகளை மேற்கொள்வோம். மேலும் விதிமுறைகளை பின்பற்றாத மற்றும் நிர்ணயிக்கப்பட்ட விதிகளை மீறும் வியாபாரிகள் மீது தொற்று நோய்களைத் தடுக்கும் மற்றும் கட்டுப்படுத்தும் சட்டத்தின் (ACT 342) கீழ்  சட்ட நடவடிக்கை எடுக்க தயங்க மாட்டோம், ” என புக்கிட் மெர்தாஜாம் பொதுச் சந்தைக்கு வருகையளித்தப்போது வீட்டுவசதி, உள்ளூராட்சி, நகர்ப்புற மற்றும் கிராமப்புற மேம்பாட்டுத் திட்டமிடல் ஆட்சிக்குழு உறுப்பினர் ஜெக்டிப் சிங் டியோ  செய்தியாளர் கூட்டத்தில் கூறினார்.

எம்.பி.எஸ்.பி கவுன்சில் உறுப்பினர்கள் மற்றும் எம்.பி.எஸ்.பி உரிம இயக்குனர் பைட்ரோல் மொஹட் ராட்ஸி  ஆகியோர் கலந்து கொண்டனர்.

நிலைமை கட்டுப்பாட்டில் இருப்பதை உறுதி செய்வதற்காக, நேற்று இரவு 8.00 மணி முதல் கவுன்சில் அனைத்து விதிகளும் பின்பற்றப்படுவதை உறுதிசெய்ய இத்தளத்தை கண்காணிக்கத் தொடங்கியது.

மொத்தம் 253 வியாபாரிகளில், சுமார் 93 வியாபாரிகள் அல்லது 37 சதவீதம் பேர் மட்டுமே இன்று தங்கள் வணிக நடவடிக்கைகளைத் தொடங்கினர் என்பது குறிப்பிடத்தக்கது.

இதற்கிடையில், வியாபாரிகளைத் தவிர, பொதுமக்களும்   நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) முழுமையாக இணங்குவதை உறுதி செய்ய வேண்டும் என்றும் ரோசாலி நினைவுறுத்தினார்.

பொதுமக்களும் நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) முழுமையாக இணங்குவதை உறுதி செய்ய வேண்டும்

அதே செய்தியாளர் சந்திப்பில் பேசிய ஜெக்டிப், இரு ஊராட்சி மன்ற அமலாக்க அதிகாரிகளையும் தொடர்ந்து கண்காணிப்பு பணியில் ஈடுபட வலியுறுத்துள்ளார்.

“கண்காணிப்புப் பணியில் ஈடுபடும் மலேசிய காவல்துறையினர் மற்றும் அதிகாரத்தில் உள்ள பிற பொறுப்பாளர்கள் உட்பட அனைத்து பணியாளர்களும் மிகுந்த கண்டிப்புடன் செயல்பட வேண்டும்.

“இப்போரில் வெற்றிப்பெற கட்டுபாடுகளுக்கு இணங்காத தரப்பினர் மீது கடும் நடவடிக்கை எடுப்பது தவிர வேறு வழி இல்லை,” என்று ஜெக்டிப் அனைத்து தரப்பினரையும் நினைவுறுத்தினார்.


புக்கிட் மெர்தாஜாம் மருத்துவமனைக்கு பல்நோக்கு வாகம் நிறுத்துமிடம் ஆலோசிக்கப்படும் – சாவ் கொன் யாவ்

செய்தியாளர் சந்திப்பில் பேசிய ஆட்சிக்குழு உறுப்பினர் சாவ் கொன் யாவ் உடன் புக்கிட் மெர்தாஜாம் நாடாளுமன்ற உறுப்பினர் ஸ்திவன் சிம் மற்றும் பெராபிட் சட்டமன்ற உறுப்பினர் லின்டியா ஒங்

பினாங்கு மாநில அரசு பினாங்கு வாழ் மக்களின் நலத்தில் அக்கறை செலுத்தும் என்பதனை பிரதிப்பலிக்கும் வகையில் புக்கிட் மெர்தாஜாம் மருத்துவமனைக்கு அருகில் பல்நோக்கு வாகனம் நிறுத்தும் திட்டத்தை அமல்படுத்த எண்ணம் கொண்டுள்ளது என பெராபிட் சட்டமன்ற தொகுதியில் அவ்வட்டார மக்களின் பிரச்சனைகளை கேட்டறியும் நிகழ்வில் கலந்து கொண்டு உரையாற்றிய உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் அவர்கள்.

புக்கிட் மெர்தாஜாம் வட்டாரத்தில் அமைந்துள்ள மாவட்ட அதிகாரியின் ஓய்வு எடுக்கும் வீடு பத்தாண்டுகளுக்கு மேல் பராமரிக்கப்படாமல் உள்ளது. இவ்விடம் புக்கிட் மெர்தாஜாம் நகரில் அமைந்துள்ளது அங்கு பல்நோக்கு வாகனம் நிறுத்துமிடம் கட்டுவதற்கு சிறப்பம்சமாக உள்ளது என குறிப்பிட்டார்.

எனவே, இதன் தொடர்பாக ஆட்சிக்குழு உறுப்பினார் சாவ் கொன் யாவ் மாவட்ட அதிகாரி சுல்கிப்லி லோங்கிடம் நிலக்குழு கூட்டத்தில் அதற்கான ஆவணங்களுடன் விவாதம் செய்ய பரிந்துரைத்துள்ளார். பராமரிக்கப்படாமல் இருக்கும் அவ்விடத்தை மாநில அரசு மற்றொரு நல்ல நோக்கத்திற்கான பயன்படுத்தவிருப்பதை சுட்டிக்காட்டினார்.

அந்நிகழ்வில் கலந்து கொண்ட பிராபிட் சட்டமன்ற உறுப்பினர் லின்டியா ஓங் பெராபிட் வட்டாரத்தில் ஏற்படும் வாகன நெரிசல் பிரச்சனைக்கு நல்ல தீர்வாக அமையும் என நம்பிக்கை தெரிவித்தார். அதோடு, புக்கிட் மெர்தாஜாம் மருத்துவமனைக்கு வருகை புரியும் நோயாளிகளின் மற்றும் பார்வையாளர்களின் எண்ணிக்கை அதிகரித்துள்ள வேளையில் இத்திட்டத்தை சிறந்த பயனை அளிக்கும் என்பது வெள்ளிடைமலை.


புதிதாக மேம்படுத்தப்படும் லெபோ குராவ்,5 உணவகம் இரண்டு ஆண்டுகளில் நிறைவடையும்

பிறை – பினாங்கு மாநில  அரசாங்கம்,

செபராங் பிறை மாநகர் கழகம் (எம்.பி.எஸ்.பி) மூலம் இன்று பிறையில் உள்ள சாய் லெங் பார்க், லெபோ குராவ் 5 இல் உள்ள உணவக மேம்பாட்டுத் திட்டத்தை அறிவித்துள்ளது.

எம்.பி.எஸ்.பி மேயர் டத்தோ அசார் அர்ஷாத் கூறுகையில், இந்த உணவகத்தை மேம்படுத்தும் திட்டம் ரிம5 மில்லியன் செலவில் இந்த ஆண்டு அக்டோபரில் தொடங்கும் என்று எதிர்பார்க்கப்படுவதாகக் கூறினார்.

“இத்திட்டத்தை முழுமையாக முடிக்க சுமார் 24 மாதங்கள் அல்லது இரண்டு ஆண்டுகள் ஆகும்.

இந்த உணவகக் கட்டிடத்தில் 90க்கும் மேற்பட்ட வியாபாரிகள் வியாபாரம் செய்ய ஏதுவான வசதி, உணவு வளாகம், கழிப்பறைகள் மற்றும் இதர வசதிகளுடன் அமைக்கப்படும்.

“இந்த உணவக மேம்பாட்டுத் திட்டம் முடிவடையும் வரை,  வியாபாரிகள் மற்றும் வர்த்தகர்கள் தங்கள் வணிகங்களை நடத்துவதற்காக தற்காலிகமாக  சாய் லெங் பார்க் பல்நோக்கு மண்டப வளாகத்தில் வியாபாரம் செய்ய அனுமதிக்கப்படுகின்றனர்.

“எனவே, இந்த மேம்பாட்டுத் திட்டம் சுமூகமாக இயங்கி, நிர்ணயிக்கப்பட்ட காலவரையறைக்குள் முடிக்கப்படும்,” என்று பிறையில் உள்ள  சாய் லெங் பார்க்க பல்நோக்கு மண்டபத்தில் நடைபெற்ற வர்த்தகர்கள் மற்றும் வியாபாரிகளுடனான கலந்துரையாடலின் போது அசார் தமது உரையில் கூறினார்.

மேலும், மாநில முதல்வர் மேதகு சாவ் கொன் இயோவ் மற்றும் இரண்டாம் துணை முதலமைச்சர் பேராசிரியர் டாக்டர் ப. இராமசாமி ஆகியோர் இந்த விளக்கக் கூட்டத்தில் கலந்து கொண்டனர்.

லெபோ குராவ்,5 இல் உள்ள உணவக தொடர்புடைய வர்த்தகர்கள் மற்றும் வியாபாரிகளுக்கு நற்செய்தியைத் தெரிவிக்கவும், இத்திட்டத்தின் விவரங்களை விவரிக்கவும் இந்த அமர்வு நடைபெற்றது.

இதற்கிடையில், இந்த இடம் பாழடைந்த நிலையில் உள்ளதோடு, ஏற்கனவே 30 ஆண்டுகளுக்கும் மேலாக செயல்பட்டு வருவதாலும், இந்த உணவகத்தை மேம்படுத்தும் திட்டம் சரியான நேரத்தில் அமல்படுத்துவதாக சாவ் கூறினார்.

“இதனிடையே, இந்த மேம்பாட்டுத் திட்டம் முடிவடைந்தவுடன், சாய் லெங் பார்க்கில் வசிப்பவர்களுக்கு மட்டுமல்ல, மத்திய செபராங் பிறை, குறிப்பாக செபராங் ஜெயா மற்றும் பண்டார் பெர்டாவில்  அருகிலுள்ள பகுதி மக்களும் பயனடைவார்கள்,” என சாவ் குறிப்பிட்டார்.

ஆயர் ஈத்தாம் மற்றும் தெலுக் பஹாங் அணைகளில் மேக விதைப்பு நடவடிக்கைகளின் நிலை குறித்து செய்தியாளர் எழுப்பிய கேள்விக்கு, பினாங்கு நீர் விநியோக வாரியம் (PBAPP) ஏற்கனவே இந்த நடவடிக்கையை மேற்கொண்டுள்ளது, என்று சாவ் பதிலளித்தார்.

“மேலும், அணைகளின் நீர்ப்பிடிப்புப்

பகுதிகளில் உண்மையில் மழை பொழிகிறதா இல்லையா என்பதை அடுத்த சில நாட்களில் தெரிந்து கொள்ளலாம். அவ்வாறு நிகழவில்லை எனில், வேறு மாற்று வழியை நாங்கள் முன்வைப்போம்,” என்றார்.

இன்று மதியம் 1.00 மணி நிலவரப்படி, அயிர் ஈத்தாம் மற்றும் தெலுக் பஹாங் அணையின் கொள்ளளவு  முறையே 41.5% மற்றும் 48.7% ஆகும்.


புதிய இயல்பின் பரிமாணத்தில் உயர்கல்வி வழிகாட்டி கண்காட்சி  மின்னியல் முறையில் நடத்தப்படும்– பேராசிரியர்.

ஜார்ச்டவுன் – பினாங்கு மாநில அரசு மற்றும் மாநில பொருளாதார திட்டமிடல் பிரிவு ஏற்பாட்டில் உயர்கல்வி வழிகாட்டி கண்காட்சி 2020 வருகின்ற ஜூலை மாதம் 10 முதல் 12 வரை காலை மணி 10.00 தொடங்கி மாலை 6.00 மணி வரை நடைபெறும். கோவிட்-19 தாக்கத்தால் இம்முறை இக்கண்காட்சி புதிய இயல்பை பின்பற்றி மின்னியல் முறையில் நடைபெறும் என கொம்தாரில் நடைபெற்ற செய்தியாளர் சந்திப்பில் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அறிவித்தார்.

இந்த உயர்கல்வி வழிகாட்டி கண்காட்சி பிரத்தியேகமாக மலேசிய கல்வி சான்றிதழ் (எஸ்.பி.எம்) மற்றும் மலேசிய கல்வி உயர்நிலை சான்றிதழ் (எஸ்.டி.பி.எம்) முடிவுகள் பெற்ற மாணவர்கள் தங்களின் மேற்கல்வியைத் தொடர சிறந்த வழிகாட்டியாக திகழும் நோக்கத்தில் ஏற்பாடு செய்யப்பட்டது .

மேலும், மாணவர்கள் மின்னியல் முறையைப் பயன்படுத்தி உயர்கல்வி குறித்த தகவல்கள் அறிந்து தேர்வுகள் செய்வதற்கும் பல்வேறு நிறுவனங்களின் பிரதிநிதிகள் மற்றும் ஆலோசகர்களுடன் மாணவர்கள் நேருக்கு நேர் சந்திக்க இத்திட்டம் சிறந்த தலமாக அமையும் என பொருளாதார திட்டமிடல், கல்வி, மனித மூலதனம் வளர்ச்சி, அறிவியல், தொழில்நுட்பம் & புத்தாக்க ஆட்சிக்குழு உறுப்பினருமான பேராசிரியர் நம்பிக்கை தெரிவித்தார்.

2017-ஆம் ஆண்டு தொடங்கப்பட்ட இக்கல்வி கண்காட்சியில் இவ்வாண்டு 5 தொழில்நுட்ப கல்வி மற்றும் தொழிற்கல்வி பயிற்சி மையங்கள் (TVET), 23 அரசு கல்லூரி மற்றும் தனியார் கல்லூரி என சுமார் 28 கல்வி மையங்கள் இந்த மின்னியல் உயர்கல்வி வழிகாட்டி கண்காட்சியில் பங்கு வகிக்கும்.

உயர்கல்வி வழிகாட்டி கண்காட்சி 2020 பிரச்சூரம்

மார்ச் மாதம் நடத்தப்பட வேண்டிய இக்கண்காட்சி நடமாட்டக் கட்டுப்பாட்டு ஆணையால் ஜூலை மாதம் ஒத்திவைக்கப்பட்டது. மீட்சிக்கான நடமாட்டக் கட்டுப்பாட்டு ஆணை அமலாக்கத்தில் இருக்கும் வேளையில் இம்முறை இக்கண்காட்சி மின்னியல் முறையில் அமல்படுத்தப்படுகிறது என பினாங்கு எக்ஸ்போ தலைமை நிர்வாக அதிகாரி பிரான்சிஸ் வோங் செய்தியாளர் சந்திப்பில் விளக்கமளித்தார்.

புதிய இயல்பில் நடைபெறும் உயர்கல்வி வழிகாட்டி கண்காட்சியில் சுமார் 3,000-க்கும் மேற்பட்ட மாணவர்கள் பங்குபெறுவர் என எதிர்பார்க்கப்படுகிறது.மாணவர்கள் penangonlineeducationfair.com அகப்பக்கத்தை அணுகி நிறுவனங்களின் பிரதிநிதிகள் மற்றும் ஆலோசகர்களிடம் இருந்து தகவல்கள் பெற்றுக்கொள்ளவும்.

இக்கண்காட்சியில் பங்கெடுக்கவிரும்பும் மாணவர்கள் முன் பதிவு செய்து கொள்ளுமாறு அழைக்கப்படுகின்றனர். மாணவர்கள் பிரச்சூரம் மற்றும் பதாகைகளில் இருக்கும் கியூ.ஆர் குறியீட்டை ஸ்கேன் செய்தும் கொள்ளலாம்.

இதனிடையே, இக்கண்காட்சி பற்றிய மேல் விபரங்களுக்கு பினாங்கு எக்ஸ்போ அகப்பக்கத்தை (http://www.penexpo.com.my) வலம் வரலாம் அல்லது இரேன் (012-4447471), திரு.வோங் (0165594008) மற்றும் குமாரி. வோங் (013-4884008) என்ற எண்களில் தொடர்புக் கொள்ளலாம்.


புதிய இயல்பில் இறை சிந்தைனையோடு அருள்மிகு ஸ்ரீ பாலதண்டாயுதபாணி ஆலயத்தில் தைப்பூசக் கொண்டாட்டம்.

கெபூன் பூங்கா- இந்துக்கள் நாடு தழுவிய நிலையில் குறிப்பாக பினாங்கு வாழ் மக்கள் புதிய இயல்பு முறையில் நிர்ணயிக்கப்பட்ட நிர்வாக நடைமுறைக்கு (எஸ்.ஓ.பி) இணங்க இன்று அணுசரிக்கப்படும் தைப்பூசக் கொண்டாட்டத்தை தத்தம் வீட்டிலேயே வரவேற்றிருக்கின்றனர்.

தண்ணீர்மலை ஸ்ரீ பாலதண்யுதபாணி ஆலயத்தில் முருகப் பெருமான் அலங்காரத்துடன் காட்சியளிக்கிறார்

மலேசிய அளவில் பத்துமலை, கல்லுமலைக்கு அடுத்து தைப்பூசத் திருநாளை மிகவும் விமரிசையாகக் கொண்டாடப்படும் தலமாகப் பினாங்கு, தண்ணீர்மலை ஸ்ரீ பாலதண்டாயுதபாணி ஆலயம் திகழ்கிறது. இந்த ஆண்டு 235-வது முறையாக தைப்பூசத் திருவிழாவை மிகவும் மிதமான முறையில் கொண்டாடப்படுகிறது.

அருள்மிகு ஸ்ரீ பாலதண்டாயுதபாணி கடவுளுக்குப் பால் அபிஷேகம் செய்யப்பட்டது

தைப்பூசம் என்பது தமிழ்க்கடவுளான முருகப்பெருமானுக்குரிய விழாவாகும். இவ்விழா ஒவ்வொரு வருடமும் தை மாதத்தில் வரும் பூச நட்சத்திரத்தில் கொண்டாடப்படுகிறது

கோவிட்-19 பெருந்தொற்றின் பரவலால் இக்கொண்டாட்டத்திற்கு சில கட்டுப்பாடுகள் விதிக்கப்பட்டாலும் முருகப்பெருமானின் ஆசிப் பெற அது தடைக்கல்லாக இருக்காது என மாநில தலைவர்களும், மக்கள் பிரதிநிகளும், இந்து அறப்பணி வாரிய ஆணையர்களும் தங்களின் நம்பிக்கையை வெளிப்படுத்தியிருக்கின்றனர்.

இரண்டாம் துணை முதல்வரும் இந்து அறப்பணி வாரியத் தலைவருமான  பேராசிரியர் ப.இராமசாமி

இரண்டாம் துணை முதல்வரும் இந்து அறப்பணி வாரியத் தலைவருமான  பேராசிரியர் ப.இராமசாமி, பினாங்கில் புதிய இயல்பில் அமைதியான முறையில் தைப்பூசக் கொண்டாட்டத்தை வரவேற்பதாகக் கூறினார். மாநில அரசு, தேசிய பாதுகாப்பு மன்றம்(எம்.கே.என்), அரசு துறைகள், பினாங்கு இந்து அறப்பணி வாரியம் ஆகிய தரப்புடன் முன்னதாகவே நடத்திய சந்திப்புக் கூட்டத்தின்  ஒரு மித்த முடிவின் நிலைப்பாட்டுக்கு ஏற்ப இந்த ஆண்டுக்கான தைப்பூசத் திருவிழா கொண்டாட்டம்,   இரத ஊர்வலங்கள் என அனைத்து கொண்டாட்டங்களையும் ரத்து செய்யப்பட்டு மிதமான முறையில் எஸ்.ஓ.பி பின்பற்றி கொண்டாடுவதை உறுதிப்படுத்தினார்.

இந்து அறப்பணி வாரியத் தலைமை நிர்வாக இயக்குநர் டத்தோ இராமச்சந்திரன்

இவ்வேளையில், இந்த ஆண்டுக்கான தைப்பூசக் கொண்டாட்டத்தை முன்னிட்டு தாய் கோவிலான குவின் தெருவில் அமைந்துள்ள ஸ்ரீ மகா மாரியம்மன் ஆலயத்திலிருந்து முருகப்பெருமானின் ‘வேல்’ புறப்பட்டு இன்று அதிகாலையில் ஸ்ரீ பால தண்டாயுதபாணி ஆலயத்திற்கு வந்து அடைந்து இவ்விழா இனிதே தொடங்கியது. இந்த ஆண்டு தைப்பூசத்தை முன்னிட்டு ஸ்ரீ பாலதண்டாயுதபாணி தங்க இரத ஊர்வலம் இடம்பெறாவிட்டாலும் சமயம், பண்பாடு குறையாது இறை நம்பிக்கையுடன் இவ்விழா கொண்டாடப்படுகிறது, என இந்து அறப்பணி வாரியத் தலைமை நிர்வாக இயக்குநர் டத்தோ இராமச்சந்திரன் கூறினார்.

ஆலயத் தலைவர் டத்தோ சுப்பிரமணியம்

ஸ்ரீ பாலதண்டாயுதபாணி ஆலயத்தில் தைப்பூசத் தினத்தை முன்னிட்டு ஆகம முறைப்படி அனைத்து பூஜைகள், உபயங்கள் மற்றும் வழிப்பாடுகள் நடைபெறுகின்றன. இந்த ஆண்டுக்கான தைப்பூசக் கொண்டாட்டத்தில் பொது மக்கள் வருகைக்கு தடைவிதிக்கப்பட்டதைத் தொடர்ந்து முருகப்பெருமானின் ஆசிப்பெறும் பொருட்டு https://m.facebook.com/waterfallmurugantemple முகநூலில் இயங்கலை வாயிலாக அனைத்து வழிபாட்டுகளும் நேரலையாக ஒளிபரப்பப்படுகிறது. தண்ணீர்மலை ஸ்ரீ பாலதண்டாயுதபாணி ஆலயத்தில் அர்ச்சனை, நன்கொடை  மற்றும் பால் அபிஷேகம் செய்ய விரும்பும் பொது மக்கள் தொடர்ந்து இயங்கலை வாயிலாக மின் கட்டணம் செலுத்துகின்றனர், என ஆலயத் தலைவர் டத்தோ சுப்பிரமணியம் தெரிவித்தார்.

முருகப்பெருமானுக்கு திருநீறு அபிஷேகம் செய்யப்படுகிறது.

படம் : (அருள்மிகு ஸ்ரீ பாலதண்டாயுதபாணி ஆலயம் முகநூல்)


புதிய இயல்பில் எஸ்.ஓ.பி-களை பின்பற்றி  பொங்கல் திருநாளை கொண்டாடுவோம் – சத்தீஸ்

பட்டர்வொர்த் – “பினாங்கு மாநிலத்தில் நடமாட்டக் கட்டுப்பாட்டு ஆணை (பி.கே.பி) அமலாக்கத்தில் இருப்பதால் இன்று கொண்டாடப்படும் தைப்பொங்கல் புதிய இயல்பில் மற்றும் நிர்ணயிக்கப்பட்ட நிர்வாக நடைமுறைகள் (எஸ்.ஓ.பி) பின்பற்றி மிதமான முறையில் கொண்டாடப்படுகிறது, ” என முத்துச்செய்திகள் நாளிதழ் மேற்கொண்ட நேரடி ஒளிப்பரப்பில் பாகான் டாலாம் சட்டமன்ற உறுப்பினர் சத்தீஸ் முனியாண்டி இவ்வாறு கூறினார்.

பொது மக்கள் அனைவரும் எஸ்.ஓ.பி- களை முறையாகப் பின்பற்றும் போது இந்த கோவிட்-19 தொற்று நோயிலிருந்து விடுப்பட முடியும். அதேவேளையில் அடுத்த ஆண்டு தொடங்கி நாம் மீண்டும் இயல்பான முறையில் மிக விமரிசையாக இத்திருநாளினைக் கொண்டாடலாம், என நம்பிக்கைத் தெரிவித்தார்.

எனவே, பொது மக்கள் தங்கள் குடும்ப உறுப்பினர்களுடன் இணைந்து வீட்டிலிருந்தே இத்திருநாள் கொண்டாட வலியுறுத்தப்படுகின்றனர்.

ஒவ்வொரு ஆண்டும் தை மாதத்தின் முதல் நாள் தைப்பொங்கல் கொண்டாடப்படுகிறது. இத்திருநாள் மலேசியாவில் மட்டுமின்றி உலக நாடுகளில் வாழும் அனைத்து இந்தியர்களாலும் பண்டைய காலம் தொடங்கி உழவர்கள் பெற்ற விளைச்சலுக்கு துணைப்புரிந்த இயற்கை வளங்களான சூரியன் மற்றும் கால்நடை வளர்ப்புகளுக்கு நன்றி கூறும் நன்னாளாக இது திகழ்கிறது.

முத்துச்செய்திகள் நாளிதழ் குழுவினர் பட்டர்வொர்த், ஸ்ரீ மகா மாரியம்மன் ஆலயத்தில் மிதமான முறையில் கொண்டாடிய பொங்கல் திருநாள் கொண்டாட்டத்தை அதன் அகப்பக்கத்தில் நேரடி ஒளிப்பரப்பு செய்ததன் மூலம் பொது மக்கள் இவ்விழா கொண்டாட்டத்தை நேரடியாகக் காண முடிந்தது.

தைப்பொங்கல் கொண்டாட்டத்தை உழவர் திருநாள், தமிழர் திருநாள், தமிழ்ப் புத்தாண்டு என்றும் அழைக்கப்படுகிறது.

பொதுவாகவே,  பினாங்கு இந்து அறப்பணி வாரியத்தின் தலைமையில் மாநில அளவிலான பொங்கல் விழா பாரம்பரிய இசை, நடனம், விளையாட்டு என மிக பிரமாண்டமான முறையில் நடைபெறுவது வழக்கமாகும்.

” இந்த பி.கே.பி அமலாகத்தினால் பொது மக்கள் ஆலயத்திற்கு வருவதற்கு தடை விதிக்கப்பட்டுள்ளது மிகுந்த வருத்தமளித்தாலும் நாம் அனைவரும் ஒன்றிணைந்து இந்த கோவிட்-19 தொற்று நோயிலிருந்து விடுப்பட அரசு விதித்துள்ள விதிமுறைகள் பின்பற்றுவது மிக அவசியம்,” என ஸ்ரீ மகா மாரியம்மன் ஆலயத் தலைவர் திரு சஞ்ஜிலதீபன் இவ்வாறு கூறினார்.

இந்த ஆண்டுக்கான பொங்கல் கொண்டாட்டம் ஆலய நிர்வக உறுப்பினர்கள் மட்டுமே கலந்து கொண்டு கொண்டாடப்படுவதாக மேலும் கூறினர்.

மூன்று கரும்புகள் பிரமிட் வடிவில் கட்டப்பட்டு, அதற்கு நடுவில் விறகுகளுக்கு இடையில் அடுக்கி வைக்கப்பட்ட செங்கற்களின் மேல் அலங்கரிக்கப்பட்ட மண் சட்டி வைக்கப்பட்டிருந்தது, ஒவ்வொரு மண்சட்டிக்கு முற்புறம் வண்ண அரிசி மாவில் கோலங்கள் இடப்பட்டு பட்டர்வொர்த், ஸ்ரீ மகா மாரியம்மன் ஆலயமே வண்ணமயமாகக் காட்சியளித்தது. மாவிலை, தோரணங்கள் கட்டப்பட்டு இந்த ஆலயம்  தமிழர் பாரம்பரியத்தை வெளிபடுத்தி நின்றது.

இந்த பொங்கல் திருநாள் போகிப்பண்டிகயில் தொடங்கி தைப்பொங்கல், மாட்டுப்பொங்கல், காணும் பொங்கல் என நான்கு நாட்களுக்குக் கொண்டாடப்படும்.

மண் சட்டியில் இருந்து பொங்கி வரும் பாலை போன்று அனைவரும் கோவிட்-19 தொற்று நோயிலிருந்து விடுப்பட்டு சுபிட்சத்துடன் வாழ்வோம்.